Kasko sa popustom do 20 odsto | MojNoviAuto.com\nPočetna » Blog » Domaće tržište » Kasko sa popustom do 20 odsto\nPovodom predstojećeg Sajma automobila u Beogradu, AXA Osiguranje omogućilo je ugovaranje kasko osiguranja sa popustom do 20 odsto. Vlasnici novih modela određenih marki automobila od početka sajma 14. marta do 30. aprila ove godine, po veoma povoljnim uslovima mogu obezbediti kasko osiguranje.\nPored osiguranja automobila, u sklopu kasko osiguranja moguće je pokriti osnovnu i dodatnu opremu vozila i to od sledećih rizika: saobraćajne nezgode, požara, eksplozije, oluje, grada, krađe, zlonamernih postupaka drugih lica, kao i mnogih drugih rizika.\nAXA Osiguranje nudi dodatne mogućnosti savesnim vozačima i daje popust na premiju kasko osiguranja ukoliko u prethodnoj godini osiguranja vlasnik vozila nije prouzrokovao štetu. Premiju kasko osiguranja moguće je platiti u 12 mesečnih rata.\nKasko osiguranje moguće je ugovoriti na svim prodajnim mestima kompanije u Beogradu, Nišu i Mladenovcu, a više informacija o sajamskoj akciji moguće je dobiti preko Kontakt centra na broj telefona 011 71 55 444.\nOsiguravajuće kompanije „AXA Životno osiguranje“ i „AXA Neživotno osiguranje” su članice AXA grupe, globalnog lidera u oblasti osiguranja. AXA Grupa je svetski lider u oblasti osiguranja i upravljanja sredstvima, sa oko 160.000 zaposlenih koji pružaju usluge za 102 miliona klijenata u 56 zemalja širom sveta. U 2013. godini prihod po IFRS (međunarodni finansijski standardi izveštavanja) je dostigao 91,2 milijardi evra, a dobit je dostigla 4,7 milijarde evra. AXA je prema podacima od 31. decembra 2013. upravljala investicionim sredstvima u iznosu od 1.113 milijarde evra. Prema poslednjem istraživanju Interbrenda, AXA Grupa je u 2013. godini, petu godinu zaredom vodeći globalni brend iz oblasti osiguranja.


Proleće započeto pobedom! – FK Vojvodina\nHome/Izveštaji, Prvi tim, Sezona, Super Liga Srbije, Vesti, Izdvojeno/Proleće započeto pobedom!\nFudbaleri Vojvodine pobedili su ekipu Proletera rezultatom 1:0 (0:0), u 21. kolu Super lige Srbije.\nPred oko 2.500 gledalaca na „Karađorđu“, strelac jedinog gola na meču bio je Drinčić u 56. minutu.\nVojvodina: Rockov – Stojković, Đurić, Saničanin, Đorđević – Drinčić, Topić – Vukadinović, Bojić (od 81. Zukić), Gemović (od 62. Mladenović) – Mrkaić (od 69. Čović).\nProleter: Petrić – Lukašević, Pejić, Karaklajić (od 62. Babić), Mirosavljev – Marjanović (od 75. Rušević), Joković, Jovanović, Šćepanović (od 62. Smiljanić) – Tanasin, Kovačević.\nPred početak utakmice, fudbalski klub Vojvodina se zvanično oprostio od svog doskorašnjeg kapitena Ranka Veselinovića, koji će ubuduće nastupati za kanadski klub Vankuver Vajtkeps. Tim povodom, predsednik FK Vojvodina Vojislav Gajić je uručio Ranku Veselinoviću uramljeni dres Vojvodine sa njegovim brojem i prezimenom na leđima.\nNakon toga, predstavnici Kluba navijača Vojvodine, koji baštini tradiciju kluba navijača Vojvodine osnovanog još daleke 1937. godine, uručili su prigodan poklon novom kapitenu Nikoli Drinčiću, koga su izabrali za najboljeg fudbalera Vojvodine u 2019. godini.\nPrisutni na stadionu potom su održali i minut ćutanja kao znak odavanja počasti prema bivšem fudbaleru Vojvodine Vasi Rutonjskom i bivšoj dugogodišnjoj kuvarici kluba Svetlani Crveni, koji su nedavno preminuli.\nKada je utakmica počela, prvu priliku imali su fudbaleri Vojvodine i to već u osmom minutu, nakon odličnog centaršuta Drinčića i udarca glavom Đurića, ali je lopta pogodila prečku. Samo šest minuta kasnije, crveno-beli su imali novu šansu preko Vukadinovića, koji je šutirao sa oko 13-14 metara, ali je lopta otišla nekoliko centimetara preko gola.\nNa novu priliku, čekalo se sve do početka drugog poluvremena, tačnije do 48. minuta, kada je u istom napadu sa svega tri-četiri metra iskosa dva puta šutirao Vukadinović, ali je Petrić oba puta odbranio. Međutim, u 56. minutu, Voša je konačno došla do vođstva.\nKorner za crveno-bele je izveo Drinčić, a Petrić je, u pokušaju da je izbije iz peterca, uspeo samo da je prosledi u sopstvenu mrežu.\nProleter je mogao da izjednači već u 66. minutu, kada je iz slobodnog udarca dobro centrirao Babić, a potom udarac glavom uputio Joković, ali je Rockov odličnom odbranom skrenuo putanju lopte u korner. Svega 10 minuta kasnije, gosti su imali novu šansu, kada je sa oko 20 metara iskosa šutirao Kovačević, ali je lopta otišla nekoliko centimetara iznad prečke.\nU 80. minutu, zbog prekršaja na sredini terena, glavni sudija meča Novak Simović je pokazao drugi žuti, odnosno crveni karton Iliji Lukaševiću, koji je zbog toga morao da napusti teren, pa je Vojvodina od tog trenutka bila sa igračem više na terenu.\nDo kraja utakmice, ni na jednoj strani nije viđena više nijedna prilika, pa je Voša tako zabeležila pobedu na otvaranju prolećne polusezone.\nMiloš Subotin2020-02-15T19:51:44+01:0015. februara 2020.|


LIGA ŠAMPIONA – ELITA OPET U NOVOM SADU – ODBOJKA VOLLEYBALL\nLIGA ŠAMPIONA – ELITA OPET U NOVOM SADU\nNajbolja evropska klupska odbojka ponovo će se gledati i u Srbiji. Tačnije u Novom Sadu, zahvaljujući sjajnim odbojkašima Vojvodine NS SEME koji su i u revanš meču drugog kola kvalifikacija bili uspešniji od beloruskog Šahtjora. I kao sedam dana ranije, utakmica je završena istim rezultatom, maksimalnim trijumfom “lala”.\nDo plasmana u Ligu šampiona, Vojvodini je bilo potrebno samo dva seta. Ali i kada su ih osvojili, odbojkaši našeg šampiona, uprkos par promena koje je napravio Siniša Gavrančić, nastavili su u istom ritmu i vrlo brzo meč priveli kraju.\nNovosadski tim će tako u najelitnijem evropskom takmičenju igrati u grupi E sa ekipama Zakse iz Poljske, koji trenira Nikola Grbić, potom nemačkog Fridrihshafena i Ruselara iz Belgije. U prvom kolu, neredne srede, srpski šampion gostuje poljskom prvaku u Keđeržinu.\nPrevious Post Previous Post BOJANIN PRVI RUSKI TROFEJ\nSledeća objava Sledeća objava JASTRŽEBSKI IZABRAO NAJBOLJEG


A. J. 5. oktobra 2018. 08:33\nKada je početkom godine crnogorska Vlada objašnjavala svoju strategiju spoljne politike istakla je tri glavna stuba: NATO, EU i region, i to upravo tim redom, a jedan od zadataka za ovu godinu, koje je propisala Alijansa, bio je da na sve načine pripomogne putu Makedonije ka Alijansi.\nSrazmerno uticaju Crne Gore, to je činjeno kroz više modaliteta, počev od toga da je Podgorica predsedavala ovogodišnjom Američko-jadranskom poveljom (A5), formatom pod pokroviteljstvom Vašingtona kreiranim kako bi se ubrzalo usisavanje svih država Zapadnog Balkana u NATO. Usledio je domaći zadatak, da Crna Gora bude naruku Skoplju u svim detaljima koji mogu pripomoći tom zadatku, i u finalu neobično snažno javno zalaganje za usvajanje Prespanskog sporazuma (Zaev—Cipras) kojim bi se Makedonija zarad svetle evroatlantske perspektive odrekla sopstvenog imena.\nNe slučajno, prva čestitka za sporazum Zaevu je sa Zapadnog Balkana stigla upravo iz Podgorice. Ugledajući se na zapadne zvaničnike i centre moći, crnogorska Vlada takođe nije primetila da je referendum u Makedoniji propao:\n„Pozdravljamo činjenicu da je na konsultativnom referendumu većina izašlih glasala ’za‘. Verujemo da će Sobranje iskoristiti istorijsku šansu za odlučan napredak ka budućnosti“, objavila je Vlada Crne Gore na svom nalogu na Tviteru.\nO činjenici da Vlada u Podgorici referendum u Makedoniji smatra „konsultativnim“, iako makedonski Ustav ne poznaje takvu odredbu, kao i poziv da se sada u parlamentu po ugledu na crnogorski scenario nasilnog pristupanja NATO-u završi započeti posao, govori makar nekoliko stvari.\nPrvo, da atlantističke elite na Balkanu, što primeri Crne Gore i Makedonije nesumnjivo potvrđuju, glas većine naroda u najboljem slučaju mogu smatrati samo „konsultativnim“, ali nikako i obaveznim. I drugo, da su zarad poverenih zadataka od strane centara moći koje su ih dovele ili održavaju na vlasti, lokalni atlantisti spremni da pogaze sve principe tzv. zapadne demokratije, o kojoj tako rado i često govore.\nAktuelnom premijeru Makedonije Zoranu Zaevu ne pada na pamet da podnese ostavku nakon što je većina Makedonaca rekla „ne“ sprovođenju ključnog projekta njegove politike, dok ga vlasti u Podgorici (poput njihovih zapadnih mentora) istovremeno podstrekuju da se mnogo ne obazire, već da samo dovrši to što je započeo.\nIpak, Zaev je u čitavoj stvari napravio početnički grešku u koracima, koju je lako mogao izbeći: da je makar jednom upitao za mišljenje zvaničnike u Crnoj Gori, zasigurno bi odmah odbacio kao suludu svaku primisao organizovanja bilo kakvog referenduma.\nBitan detalj koji mnogo toga objašnjava u slučaju Makedonije, Crne Gore ali i funkcionisanja globalnog političkog poretka u celini, svakako se odslikava u zvaničnim spoljnopolitičkim strategijama Skoplja i Podgorice, kojima su osnovna dva spoljnopolitička stuba NATO i EU. Osim činjenice da oba imaju sedište u Briselu, ni Makedonija ni Crna Gora za glavne partnere nemaju konkretne države, već nadnacionalne organizacije kojima upravlja glomazan birokratski aparat sačinjen od činovnika sa svih meridijana.\nKada se taj ogroman aparat briselske birokratije poveže za lokalnim političkim elitama, dobija se jedan internacionalni savez elita, u kojem je glas naroda, blago rečeno, suvišan. Otuda ni svaki referendum kao oblik izvorne demokratije ne može biti popularan, što je glavni povod za sve veće nezadovoljstvo među širokim narodnim masama.\nAnalitičar Stefan Đukić smatra da politička elita, kako domaća, tako i ona međunarodna, a pogotovo ona koja se krije iza EU i NATO-a, konstantno ponižava birače, i to na više načina.\n„Nekad im uskraćuje mogućnost da se izjasne o nekom suštinskom pitanju, govoreći kako je narod nedovoljno informisan da se odredi, te da je na njegovim predstavnicima da tu odluku donesu, za šta je odličan primer pitanje NATO-a u Crnoj Gori. Nekad im dozvoli referendum ali ignoriše njegove odluke, navodeći da je samo bilo u pitanju konsultovanje građana, poput sporazuma o štednji u Grčkoj, evropskog Ustava u Francuskoj, ili referenduma u Makedoniji, dok nekada jednostavno saopšteno da mora ponovo da se glasa sve dok se ne izglasa ’ispravno‘ kao u slučaju Lisabonskog sporazuma u Irskoj“, kaže Đukić za Sputnjik.\nOn ipak dodaje da „paternalizam kojim često neizabrane birokrate upitnih kvaliteta nameću svoje odluke, kao i odluke raznih tink-tenkova, korporacija, bogataša i vojnoindustrijskog kompleksa, birači samo naizgled trpe“, te da je samo pitanje vremena kada će račun nezadovoljnog naroda, kako širom planete tako i u našem regionu, doći na naplatu.


Uzbekistan traži zatvaranje američke zračne baze\nVlada Uzbekistana zahtijeva da Sjedinjene Države napuste Karshi-Khanabad, vazduhoplovnu bazu K-2, u roku od šest mjeseci, odnosno stotinu osamdeset dana.\nAmerička vojska je u ratu protiv teorizma koristila tu uzbečku bazu kao jedan od puteva do Afganistana.\nPrema bilateralnom sporazumu Sjedinjenih Država i Uzbekistana, bilo koja od strana ima pravo da u svakom trenutku prekine američko korištenje baze, uz obavezni rok od stotinu I oamdeset dana do izvršenja.\nSaopštenje uzbekistanske vlade objavljeno je u vrijeme dok cijela medjunarodna zajednica kritikuje Uzbekistan zbog nasilja do kojeg je došlo u maju mjesecu u gradu Andijanu.\nGrupe za zaštitu ljudskih prava i svjedoci optužuju uzbečke snage sigurnosti da su u Andijanu ubile na stotine nenaoružanih demonstranata. Niko nije proglašen odgovornim za taj masakr.\nSjedinjene Države i dalje imaju važan bezbjednosni interes u Uzbekistanu, ali će takodjer nastaviti da zagovaraju poštivanje ljudskih prava. U jednu ruku, mi smo jasno podržali napore za jačanje naših veza na vojnom polju, rekao je američki podsekretar za politička pitanja Nicholas Burns i dodao: Naravno da je dostupnost te uzbečke baze bila korisna za nas, ali sa druge strane, Sjedinjene Države su smatrale da je bilo veoma važno progovoriti otvoreno u korist onih koji su bili žrtve kršenja ljudskih prava, posebno nakon zabrinjavajućeg incidenta u Andijanu.”\nVršilac dužnosti glasnogovornika američkog State departmenta, Tom Casey, rekao je da se pitanje bezbjednosti u jednu ruku i poštivanje ljudskih prava sa druge strane - u odnosima Sjedinjenih Država sa Uzbekistanom medjusobno ne isključuju.\n”Demokratija i ljudska prava, ekonomske reforme, vojna saradnja, sve je to dio naših odnosa. Mislim da smo ranije rekli da mi ne smatramo niti jedan od ovih elemenata smetnjom za druge, ali mi ćemo nastaviti da razgovaramo sa vladom Uzbekistana.“\nSjedinjene Države, rekao je američki podsekretar Burns, nastaviće da iznose stav da su osnovna ljudska prava i demokratske reforme važne i da ono što se dogodilo u Andijanu mora biti istraženo.


Razvoj Bebe | Beba - Razvoj i Nega Bebe\nRazvoj Bebe: Beba od 8 meseci\nRazvoj bebe: Pogledajte kako se vaša beba razvija i šta možete očekivati svakog meseca i svake nedelje u mesecu.\nRazvoj Bebe: beba od 2 meseca\nFaza novorođenčeta je sada iza vas i sada, u 2. mesecu, počinjete da spoznajete i ličnost vaše bebe. Učite šta vaša dvomesečna beba voli i ne voli, kao i to šta je sve tera na plač (u ovom periodu to su oni najosnovniji razlozi: glad, pospanost i prljave pelene).\nRazvoj Bebe: beba od 3 meseca\nVaše tromesečno odojče raste i svakim danom postaje sve svesnije okoline koja ga okružuje. Do ove dobi, vaša beba bi trebalo da uspostavi pravilan ritam razvoja, omogućujući vam preko potreban odmor.\nRazvoj bebe: beba od 4 meseca\nVaša četvoromesečna beba pobuđuje sve više pažnje iz dana u dan. Bebe ovog uzrasta vole da se izražavaju osmesima, smejanjem, grgoljenjem i gukanjem.\nOvaj odeljak mesečnog razvoja bebe opisuje šta možete očekivati da vaše dete postigne u svom razvoju u četvrtom mesecu.\nRazvoj bebe - Beba od 6 meseci\nMožda će vam biti teško da poverujete, ali došli ste do polovine prve godine vaše bebe! Za samo 6 kratkih meseci, vaša beba je počela da uči kako da komunicira i da jede čvrstu hranu.\nOvaj odeljak mesečnog razvoja bebe opisuje šta možete očekivati da vaše dete postigne u svom razvoju u šestom mesecu.\nRazvoj bebe - beba od 8 meseci\nSa 8 meseci vaša beba će biti jedna prava mala radoznala čigra. Već su naučili da je tamo negde čitav jedan svet koji samo čeka da ga dodirnu i istraže. Mnogi roditelji ovaj period smatraju punim izazova, jer iako bebe poseduju određenu sposobnost kretanja, nemaju je u dovoljnoj meri da ih to duže zabavi. Neće želeti da ih sve vreme držite u naručju i otimaće se da dospeju na pod gde će imati malo slobode.\nRazvoj bebe - beba od 9 meseci\nU 9. mesecu biće više aktivnosti i istraživanja kako vaša beba bude učila da se kreće po podu. Mogu da se vrckaju unaokolo na svojoj guzi, puze u stilu pravog komandosa ili pak vuku unaokolo oslanjajući se na stomačić. Koji god način im odgovarao, razvijaće svoje veštine kretanja. Devetomesečne bebe imaju mnogo toga da vide i urade. Iako ta trunka prašine na podu svima nama ne izgleda previše interesantno, ona bukvalno mora da bude uzeta i ispitana ukoliko se u blizini nađe beba od 9 meseci.


Malias: Stabilnost Srbije važnija za Grčku od bilo koje druge članice EU\nGrčki ambasador u SAD, Aleksandros Malias, ocenjuje da je rezultat parlamentarnih izbora u Srbiji pokazao zrelost srpskog biračkog tela i većinsku opredeljenost ka reformama i evropskoj integraciji. Na diskusiji u vašingtonskom institutu «Hadson», Malias je istakao da je stabilnost Srbije i Kosova važnija za Grčku od bilo koje druge članice NATO-a i EU. Ambasador Grčke u Vašingtonu Aleksandros Malias pozdravio je rezultat parlamentarnih izbora u Srbiji kao dokaz da su pro-reformske snage – stub oslonac srpskog društva.\nMalias: Mislim da su ministri EU iz Brisela poslali vrlo dobru poruku Srbiji ali, kroz nju i čitavom regionu, da su njeni izbori, kao što Evropa želi, bili slobodni i pošteni. Drugo, odziv birača bio je vrlo snažan što potvrdjuje da narod Srbije želi da uzme u svoje ruke budućnost svoje zemlje, što je veoma dobro. Treće, poruka iz Brisela je da bi lideri EU voleli da vide pro-evropsku i reformski orijentisanu vladu koja će ubrzati proces koji će Srbiju još više približiti procesu evropske integracije. Naravno Srbija je suverena država i na njenim je liderima da odluče šta će učiniti.\nGrčki ambasador dodaje da je pred Beogradom veliki izazov rešavanja konačnog statusa Kosova, kao pitanja koje je suštinski povezano sa budućnošću jugoistočne Evrope. Malias smatra da bi EU trebalo da zauzme zajedničku poziciju zasnovanu na kompromisu, te da je neophodno ostvariti strateško partnerstvo Evrope i SAD, i aktivno u čitav proces uključiti Rusiju. «Dan posle dana D, odnosno dana odluke o statusu Kosova, ne sme da donese nove probleme i novi talas izbeglica», upozorava Malias.\nMalias: Mislim da je najvažnije osigurati «dan posle». Marti Ahtisari će verovatno 2. februara predstaviti svoj paket predloga Beogradu i Prištini, želimo da dan posle bude bolji od današnjeg dana, drugo pregovorima treba dati novu šansu, i ništa ne treba prepuštati slučaju. Na kraju, budućnost čitavog regiona leži u EU i to je snažna poruka poslata sa samita u Solunu u junu 2003. Sledimo put koji su pokazale Bugarska i Rumunija a ne opcije koje biraju neki drugi lideri. Okrenimo se budućnosti.\nGrčki ambasador je istakao da Grčka, EU i američki partneri žele da vide takozvano «meko sletanje» na kraju puta, i da bi rešenje postignuto pregovorima bilo najbolja garancija da kosovski status ne postane presedan u teritorijalnim raspravama širom sveta. Malias smatra da je potrebno ponuditi Srbiji paket ekonomskih i drugih povlastica da se ne bi osetila kao gubitnik, a da je najjači podsticaj - ubrzavanje procesa prijema u EU. Na pitanje koliko je ostvariva ideja o rešenju posle koga se nijedna strana neće osećati kao gubitnik Malias kaže:\nMalias: Ne znam da li je ta formula moguća ali je veština diplomatije u tome da je učini prihvatljivom. Mislim da EU ima volju, Grčka svakako ima volju i već veoma aktivno dopirnosi uobličavanju evropskog stava. Ne želimo da ponovo vidimo u Evropi pobednike i gubitnike, ne želimo da vidimo ponovo trijumfalizam i poniženje, to neće biti dobro za stabilnost Evrope. Budućnost našeg regiona je u EU, i dajmo onima koji danas se osećaju udaljenim od Evrope pasoš sa oznakom «evropski identitet.» Mislim da je to deo koji sada nedostaje.


Larnaka (Kipar) • Avio karte • Online avio karte Beograd → Larnaka\nPutovanje u Larnaku avionom – avio karte, cene, korisne informacije...\nLarnaka – treći po veličini grad na Kipru, zahvaljujući svojoj pogodnoj geografskoj poziciji i povezanosti sa većim gradovima Evrope, često je “meta” turista iz celog sveta. Svojim posetiocima nudi mnogo različitih sadržaja, od obilazaka gradskih znamenitosti, muzeja, preko degustacije domaćeg vina do uživanja u prelepim plažama i predivnom Mediteranu. Kada ste u Larnaci, jedan dan odvojite za izlet do Nikozije, glavnog grada Kipra – uživaćete!\nBeograd - Larnaka razdaljina i trajanje leta\nZa putovanje od Beograda do Larnake na južnoj obali Kipra, avion je logičan izbor jer bi kolima bilo potrebno preći preko 5 hiljada kilometara.\nLet na relaciji Beograd - Larnaka u proseku traje 2h i 30min. Direktan let od Srbije do Kipra imaju samo dve avio kompanije - Air Serbia i Wizz Air.\nDo 15. marta postoje četiri direktna leta nedeljno, koja saobraćaju između Beograda i Larnake. Utorkom i petkom letove obavlja avio kompanija Air Serbia, a utorkom i subotom avio kompanija Wizz Air prevozi putnike do Larnake. Posle tog datuma, broj polazaka se povećava.\nU pojedinim mesecima tokom godine direktni letovi na relaciji Beograd - Larnaka ne postoje sredom, četvrtkom i nedeljom. Zato je najbolje da red letova iz Beograda za Larnaku, za konkretne datume, proverite na ovom sajtu.\nCene avio karata za let Beograd – Larnaka niže su za putovanje tokom zimskih meseci, dok su karte za letove u periodu od maja do septembra očekivano skuplje. Takođe, povoljne avio karte mogu se naći za letove low cost kompanije Wizz Air, ali je niža cena uglavnom dostupna nekoliko meseci pre puta, pa je potrebno kartu kupiti ranije.\nAir Serbia letovi Beograd - Larnaka\nRedovne polaske od Beograda do Larnake, Air Serbia ima tokom cele godine. U jeku sezone, u letnjim mesecima (jul i avgust), polasci su svakodnevni. Termin je uvek isti – polazak sa Beogradskog aerodroma je u 00:05h a sletanje na interancionalni aerodrom u Larnaki u 03:30h, po lokalnom vremenu. Direktan let traje 2h i 30min i svakako je najlakši i najkomforniji način da se stigne do Larnake, koja je nekoliko hiljada kilometara udaljena od prestonice Srbije.\nWizz Air letovi Beograd - Larnaka\nWizz Air je trenutno jedina low cost kompanija koja sa Beogradskog aerodroma Nikola Tesla ima direktne letove do Larnake. Polasci su dva puta nedeljno, utorkom i subotom, tokom cele godine.\nKako da kupim avio kartu do Larnake online?\nAvio kartu možete lako kupiti direktno na ovom sajtu. Potrebno je da odaberete željenu destinaciju i datume u pretraživaču koji se nalazi na desnoj strani ekrana i da posedujete kreditnu karticu. Celokupan postupak kupovine karte bi trebalo da traje oko 5 min. Na kraju procesa, dobićete potvrdu putem maila da ste uspešno izvršili kupovinu avionske karte.\nUkoliko vam je potrebna asistencija ili iz nekog razloga niste u mogućnost da kupite avio karte za Larnaku online, pozovite nas na broj telefona 011 4 159 169 ili nam pišite na mail avio@flyfilip.rs\nKRATKE ČINJENICE O LARNAKI\nvam je novca potrebno za osnovne troškove u Larnaki


Naslovna Medija centar Specijalno VIRTUS priznanje za Banca Intesa Specijalno VIRTUS priznanje za Banca Intesa\nSpecijalno VIRTUS priznanje za Banca Intesa\nBanca Intesa je dobila specijalnu VIRTUS nagradu za volontiranje koju dodeljuje Trag fondacija, uz podršku Evropske unije i fondacije Čarls Stjuart Mot.\nOvo renomirano nacionalno priznanje ukazano je banci za realizaciju koordiniranih projekata i aktivnosti u okviru programa korporativnog volonterstva „Intesa od srca” tokom prethodne godine. Program je uključio projekat finansijske edukacije najmlađih „Znati štedeti”, humanitarni projekat podrške mališanima bez roditeljskog staranja „BIB bend svira za decu”, Volonterski dan tokom kojeg su zaposleni čistili obalu Gružanskog jezera, kao i rezultate individualnog volonterskog angažmana zaposlenih.\nVIRTUS nagrade, koje Trag fondacija ove godine dodeljuje po 11 put, ukazuju se sa ciljem promovisanja filantropije i inovativne društveno odgovorne prakse u Srbiji, kao i afirmisanja organizacija koje na najsveobuhvatniji i najefektniji način podržavaju neprofitne inicijative i organizacije i motivišu druge na društveno odgovorno angažovanje.\nTrag fondacija prethodno je tri puta prepoznala značaj društveno odgovornog delovanja Banca Intesa. Banka je dobila VIRTUS zahvalnicu za doprinos razvoju filantropije u Srbiji 2016. godine, VIRTUS priznanje u kategoriji volontiranje zaposlenih 2014. godine, kao i VIRTUS nagradu za podršku najinovativnijem projektu za inicijativu zaštite kulturno-istorijske baštine „Mesto koje volim“ 2013. godine.


Slovenija ušla u EU i došla na dno - B a l k a n o i d\nHome » »Unlabelled » Slovenija ušla u EU i došla na dno\nSlovenija je nakon otcepljenja i ulaska u EU dospela na dno Evrope u ekonomskom i političkom smislu, ocenio je za RTS slovenački sociolog Rastko Močnik\nSociolog Močnik je, gostujući na RTS, podsetio da je u nekadašnjoj Jugoslaviji Slovenija imala privilegovan pristup tržištu od 20 miliona ljudi.\nPrema njegovim rečima, Slovenija je sada jug Evrope, nerazvijena poput Španije, Portugala i Grčke.\nU tradicionalnoj evropskoj konstrukciji, koja je imala za cilj da stvori zajedničku privredu na istom nivou i da podiže standard nerazvijenih zemalja, zbog svetske ekonomske krize ta koncepcija je promenjena, smatra Močnik.\nKako je objasnio, EU sada funkcioniše po principu kolonija u kojoj razvijene privrede, poput nemačke, francuske i skandinavskih zemalja imaju privilegovan pristup u mediteranskim zemljama, dodavši da je Slovenija danas nemačka kolonija.\n"Možete pogledati statistiku. Naš privilegovan partner u spoljnoj trgovini je Nemačka, razmena je nejednaka. Znači, novoproizvedena vrednost ide iz Slovenije u Nemačku", tvrdi Močnik.\nOn je vladu EU ocenio kao komesarsku koja nije pod demokratskom kontrolom, dodavši da Slovenija nije značajan politički faktor u takvoj zajednici.\n"Jedna država sa dva miliona i sa ne baš jakom ekonomijom, sa ekonomijom koja je propala u poslednjih 10-15 godina, ne može baš da gura svoje u Briselu. Tipičan odnos je da je slovenačka industrija postala podizvođač velikih transnacionalnih kompanija sa sedištem u Nemačkoj ili Francuskoj", smatra Močnik.\nKako predviđa Močnik, u Evropi će doći do sukoba razvijenih kapitalističkih zemalja sa viškom kapitala i nerazvijenih koje traže taj kapital.\nPrema njegovim rečima, kapital dolazi samo da bi stvorio profit, odnosno da "uvede jednu prilično brutalnu eksploataciju", zbog čega će nerazvijene zemlje pre ili kasnije doći u situaciju da potraže evropsku alternativu.\nPrema njegovom mišljenju sadašnja Evropa stvara probleme koje nije kadra da rešava na prihvatljiv način, već to čini brutalno što, kako smatra, dovodi do opasnih situacija i narodnog bunta, "a sad ko će profitirati od tog narodnog bunta otvoreno je pitanje".\nIzlazak iz ekonomske krize Močnik vidi u stavljanju finansijskog tržišta pod kontrolu za šta je potreban "jak, međunarodni, svetski igrač", odnosno Evropska unija.\n"Ona je dovoljno jaka i privredno i politički da bi mogla da utiče na svetska finansijska tržišta", smatra Močnik i dodaje da to ne bi mogla da učini nijedna država posebno, poput Nemačke ili Francuske.\nGovoreći o nestanku SFRJ, slovenački sociolog je kao glavnog krivca za raspad nekadašnje Jugoslavije označio Ustav iz 1974, istakavši da parlamentarna demokratija kasnih 80-ih ne bi više mogla da funkcioniše u tadašnjoj državi, "jer su sve političke snage već bile grupisane nacionalno".\nKako je objasnio, da je situacija bila normalna, Slovenci koji su napustili poslednji kongres Saveza komunista Jugoslavije u Beogradu 1990. odmah bi otišli u Zagreb, Skoplje, Sarajevo i Titograd da traže saveznike i stvore političku alternativu, ali to nije učinjeno, jer je u tom trenutku "već bilo nemoguće organizovati političku snagu na federalnom nivou" što je, kako je rekao, uslov da jedna federacija funkcioniše.\nUpitan da li za Srbiju postoji alternativa ulasku u EU, on je podsetio da je nakon raspada SFRJ Sloveniji ulazak u EU predstavljan kao jedini mogući put, kao i da bi ta država vrlo teško opstala van EU, što ne misli za Srbiju.\nMočnik Srbiju vidi kao "jaču i pozicioniranu", ali ipak dodaje da ona "u svakom slučaju treba da se integriše, a ne nužno na isti način na koji se Slovenija integrisala".


Deo Glogonja večeras u mraku | Pančevac\nDeo Glogonja večeras u mraku\n30.12.2014 20:37·0 komentaraPregleda: 161\nZbog većeg kvara na električnoj mreži Glogonj je danas oko 17 sati ostao bez struje. U vreme dok ovo pišemo (20 sati) jedan deo tog sela je i dalje u mraku i pored toga što ekipe montera „Elektrovojvodine” ulažu maksimalne napore da kvar što brže otklone.\n– Nešto smo uspeli da uradimo, a nešto još uvek ne možemo, jer je u pitanju nepristupačan kraj. Ostaje da se vidi da li će naši ljudi moći da završe posao tokom noći, dok je mrak, ili ćemo morati da čekamo jutro, pa da pošaljemo kamione i drugu pomoć. Prema informacijama koje imam, uzrok kvara je najverovatnije pad drveta na električnu mrežu. To je izazvalo kratak spoj i iskakanje osigurača u trafostanici – izjavio je za „Pančevac” Novak Savanović, zamenik direktora pančevačke „Elektrovojvodine”.


Vučić: Na narednim izborima neće biti žrtava | Novinska agencija Beta\n20:50 - VestiRuska policija uhapsila više od 1.000 pristalica Navaljnog na protestima širom zemlje\n22:25 - VestiPogačar za N1: Istina je, dogovorili smo se sa Vladom o oporezivanju frilensera\n21:20 - SportVečiti derbi u finalu Kupa, Partizan bolji od Vojvodine\nPOLITIKA | 29.03.2019 13:40 > 29.03 13:40\nVučić: Na narednim izborima neće biti žrtava\nPredsednik Srbije Aleksandar Vučić danas je da nikada ne bi mogao da kaže, kao pojedini predstavnici opozicije, da bi na narednim izborima moglo da dodje i do žrtava.\n"Neće ih biti, izbori će biti održani u skladu sa zakonom. I svi koji misle da mogu nasiljem da ih spreče, grdno se varaju. I zato ih molim da odustanu od nasilja", rekao je Vučić novinarima u Golupcu.\nPredsednik Srbije izjavio je i da nije bilo nikakvog napada na bivšeg poverenika Rodoljuba Šabića ali da ga veoma brine reakcija jednog dela političke javnosti koja je za to odmah optužila predstavnike vlasti, iako nije imala nikakve informacije niti dokaze za to.\n"Brine me taj neodgovoran pristup ljudi koji bi želeli Srbiju da uvedu u nemirne vode i destabilizuju je. Slično je bilo i sa navodnim nestankom novinara pre nekog vremena... Tako da vas strah uhvati od toga ko sve misli da može da vodi zemlju. Iako je čak čovek (Šabić) odmah na početku rekao da nema nikakve politike", rekao je Vučić novinarima u Golupcu.\nOn je rekao da će država nastaviti da se bori protiv nasilja koje je počelo, kako je rekao, pre dve nedelje "siledžijskim upadom u RTS i opkoljavanjem Predsedništva".\nVučić je rekao da će to biti obavljeno "mirnim tonom", jer ljudi u Srbiji odlično razumeju i podržavaju politiku razvoja.\n"Ali i mi moramo da se zapitamo oko jedne stvari. Ako postoje ljudi koji su u stanju čak i da pomisle da je neko od nas učinio neki zločin, onda to znači da nešto i sa nama nije u redu. Ostavite po strani političke frustracije, već da vidimo šta smo uradili pa da ti ljudi to pomisle, makar i zlonamerno", rekao je on.\nOdgovarajući na pitanje šta misli o tome što su predstavnici opozicije navodno pokušali da "silom" spreče članove Vlade da udju u parlament u četvrtak, Vučić je rekao da "to nije na takav način doživeo", ali da razume da opozicija mora da pokuša da na silu podiže atmosferu jer se suočava sa padom interesovanja gradjana za proteste koje organizuje.\nVučić je rekao da je opozicija na početku protesta u Zrenjaninu uspela da okupi 795 ljudi a da je poslednjem skupu prisustvovao 171 gradjanin.\n"Ali strašno je to što planiraju da blokiraju ljude ispred svojih stanova i radnih mesta. To ne sme da se radi. Ali i to je, valjda, slika nečije nemoći i političke frustracije", rekao je Vučić.\n"Verujem da će zaduženi u švajcarskoj valuti biti zadovoljni"\nPredsednik Srbije je izjavio da veruje da će zaduženi kod banaka u švajcarskoj valuti biti zadovoljni rešenjem koje će se naći za njihov problem i dodao da "naši timovi razgovaraju sa bankama".\n"Posle ćemo imati samostalni sastanak, pa sa štedišama, gledaćemo da im pomognemo", rekao je Vučić, posle obilaska Golubačke tvrdjave, najavljujući da bi to moglo da bude već početkom naredne sednice, ponedeljak ili utorak.\nOn je rekao i da je reč o velikim izdvajanjima potrebnim da bi se pomoglo zaduženima u švajcarskoj valuti, koje je nedavno obišao.\nPrema njegovim rečima, gradjani su bili lakoverni, ali i gledali šta su im tadašnji državni funkcionerima poručivali kako da se zadužuju.\nVučić je rekao da su neki od tih državnih funkcionera bili u upravnim odborima banaka i da im je to bio način da zarade.\nRuska policija uhapsila više od 1.000 pristalica Navaljnog na ...\ndex0 0 30/03/2019 05:35\nDo sada ni jedni nisu bili po zakonu.Kupovina glasova,mrtvi u glasackim spiskovima,pretnje ucene,kontrole,pritisci.....i jos milion razloga.\nPogačar za N1: Istina je, dogovorili smo se sa Vladom o oporezivanju ...\nJavno preduzeće 'Pošta Srbije' izabrano je za omiljeni brend ...


- Zahvalan sam članovima skupštine na plodonosnom radu i saradnji u vremenu između dve sednice. Mnogi su aktivno sarađivali sa upravom na rešavanju brojnih problema i dilema u proteklom periodu. Mi smo se, kao uprava, trudili da sledimo i ispunimo zacrtane ciljeve iz prethodnog perioda. Prošlu takmičarsku godinu ocenili smo kao godinu koja je obeležila istoriju našeg Kluba. U ovoj, koju danas ocenjujemo, podigli smo lestvicu uspeha na viši nivo. U sportskom rezultatu, poslovanju, finansijskoj konsolidaciji, razvoju infrastrukture. Ostvarujujemo kontinuitet u ciljevima koje je ova skupština postavila. Izgradili smo dobru osnovu za nastavak uspešne predstojeće takmičarske godine. Ovi rezultati obavezuju. Uveren sam da imamo znanje, snagu i odlučnost da ih i dalje ostvarujemo. Biće prepreka, problema, novih izazova i zato moramo uložiti dosta rada da bi smo došli do željenog cilja - istakao je Mijailović.\n- Prošle godine pozvao sam sve generacije zvezdaša da se aktivno uključe i tako doprinesu jačanju snage Zvezde. Naša sekcija veterana, sa razgranatim aktivnostima, nastoji da to ostvari. Moramo im pomoći, posebno da mlađi veterani budu više prisutni i angažovani u tom radu. Napredujemo u pogledu članstva, dostigli smo preko 20.000 članova od čega 10.000 seniora sa plaćenom članarinom. Ostvaruju se planovi i naša očekivanja od servisa za članstvo, raste broj aktivnih članova i klubova navijača. Uspostavili smo korektan odnos sa Fudbalskim savezom Srbije i Beograda, sve u cilju stvaranja boljih uslova za razvoj fudbalskog sporta. Razvijamo partnerske odnose sa klubovima - rekao je Mijailović uz osvrt na rad selekcija bisera iza juga Marakane:\n- Omladinska škola potpisala je ugovore sa 70 škola fudbala i 3 regionalna centra, sa ciljem obuhvatanja što većeg broja talentovane dece koja su usmerena prema našem klubu. Posebno želim da istaknem veoma uspešan projekat koji ostvarujemo sa FK Grafičar, na pragu smo ulaska u Prvu ligu Srbije, kao i mlađe kategorije koje ulaze u viši rang takmičenja. Odajem priznanje predsedniku Grafičara Slobi Govedarici i njegovom timu, na uspešnom vođenju. Veliko razumevanje imamo u državnim institucijama, u Gradu Beogradu, a velika podrška su nam i sponzori kluba.\n- Nesumnjivo, navijači su značajna podrška timu, ne samo na stadionu "Rajko Mitić" nego i na svim terenima gde smo gostovali. Igrači posebno naglašavaju da im ta podrška daje veliku snagu i motivaciju. Mi kao klub uvek stojimo na raspolaganju navijačima za saradnju, kao bismo zajedničkim snagama pomogli da se ostvare što bolji rezultati - rekao je Mijailović i dodao:\n- Kao i prošle godine, ponavljam i ove, odajem priznanje najpre sportskom sektoru, treneru Milojeviću i stručnom štabu, sportskom direktoru Mrkeli, a takođe priznanje za uspešan rad ide i direktoru Omladinske škole Mladenoviću, glavnom treneru Jeliću, koordinatoru Cvjetićaninu i svim ostalim trenerima u školi. Odajem priznanje svim zaposlenima za predan i odgovoran rad i njihovim neposrednim rukovodiocima operativnom direktoru Pantoviću, finansijskom direktoru Petroviću, direktoru stadiona Ćoroviću i njegovom zameniku Lečiću, kao i direktoru marketinga Broćiću. Posebno priznanje odajem generalnom direktoru Zvezdanu Terziću za uspešno vođenje našeg veoma složenog sistema. Zahvaljujem se i članovima Nadzornog odbora koji su u skladu sa zakonom i statutom kluba vršili nadzor nad radom i poslovanjem. Zahvaljujem se članovima Upravnog odbora. U međuvremenu, između dve sednice Skupštine, u rad ovog tela uključen je i gospodin Mirko Petrović.\n- Imam posebno zadovoljstvo da rukovodstvu, stručnom štabu na čelu sa Vladanom Milojevićem i igračima, čestitam na fantastičnim rezultatima u ovoj sezoni. Rezultat koji su ostvarili obradovao je veliki broj ljudi u Srbiji, ali i širom sveta. Rezultati su u harmoniji sa učinkom na polju finansija i želim da istaknem zadovoljstvo sa rezultatima finansijske konsolidacije jer znam u kakvom je stanju bio klub u periodu kad sam došao - rekao je Škundrić.


Početna > Merna oprema > Instrumenti za opštu namenu i metrologiju > Page 2\nZa više od 70 godina , Keisight je stvarao inovativna merna rešenja za elektroniku i elektrotehniku. Ručni ispitni alati nude jedinstvene funkcije kao što su: - Očitavanja sa OLED ekrana visokog kontrasta - Kontinuitet provere sa zvučnim i trepćućim upozorenjima - Rešavanje problema u uslovima smanjene vidljivosti sa ugrađenom baterijskom lampom.\nKeisight je lider u inovacijama na tržištu osciloskopa, i ponosno drži da je prvi u istoriji izbacio prvi Mixed Signal Oscilloscope (MSO ) . Infiniium osciloskopi poseduju najdublju memoriju u industriji i najmanji šum. Kapacitivni touch-screen osciloskopi, u kombinaciji sa InfiniiScan Zone trigerom na dodir, su jedini osckiloskopi koji vam omogućavaju da trigerujete na područjima od intere...


Cilj skupa-okruglog stola je da se analiziraju postojeći sistemi zaštite od požara u Crnoj Gori i daju predlozi za unapređenje postojećeg stanja koji bi se pretočili u zaključke i kao takvi dostavili svim zainteresovanim faktorima u Crnoj Gori.\nPredložene teme za raspravu su :\nMJERE ZAŠTITE U DRUMSKIM TUNELIMA - Bili oni posljedica udesa ili ne, požari automobila u drumskom tunelu mogu biti katastrofalnih proporcija kada su u pitanju ljudski životi, o čemu svjedoče i požari koji su se dogodili u prošlosti. Izgradnja auto puta Bar- Boljari u Crnoj Gori donosi sa sobom izgradnju novih tunela različitih dužina i karakteristikata, te je nužno analizirati mjere koje se preduzimaju na zaštiti učesnika u saobraćaju.\nZAŠTITA OBJEKATA OD POŽARA - Danas se u Crnoj Gori prave veoma skupi objekti, velikih razmjera, u kojima žive i rade ili se privremeno nalazi veliki broj ljudi. U takvim objektima zahtijevaju se posebne mjere bezbjednosti u svakom pogledu, kako bi se zaštitio veliki broj ljudi, kao i sami objekat.\nPROTIVPOŽARNI PREMAZI I ZAŠTITA ČELIČNIH KONSTRUKCIJA - Upoznavanje sa proizvodnim programima proizvođača u domenu ekoloških i protivpožarnih premaza,aspekti primjene predmetnih premaznih sredstava na području Crne Gore, nedostaci u primjeni postojećih zakonskih rješenja, upravljanje otpadom koji nastaje upotrebom premaznih sredstava treba da ukažu na djelovanje u rješavanju evidentnih problema.\nCijeneći da ćete prepoznati značaj ovih tema, molimo Vas da uzmete učešće na okruglom stolu i svojim predlozima date doprinos-smjernice budućeg djelovanja u rješavanju prisutnih problema.


SASTANAK Riječ je o razgovoru sa grupom međunarodnih stručnjaka\nSASTANAK Vlada TK održala konsultacije u sklopu projekta "Inicijativa za lokalne vlasti"\nRiječ je o razgovoru sa grupom međunarodnih stručnjaka koji obilaze sve općine i kantone u Bosni i Hercegovini kako bi obavili sveobuhvatne konsultacije sa svim akterima i čuli njihova mišljenja o glavnim izazovima sa kojima se suočavaju lokalne vlasti u BiH.\nSastanak je bio prilika za otvaranje ključnih tema i pitanja kakvi su, između ostalog, neravnomjerna raspodjela javnih prihoda u Federaciji Bosne i Hercegovine te neharmoniziranost zakona na različitim nivoima vlasti.\n- Ravnomjernijim razvojem spriječit ćemo vanjske i unutrašnje migracije - rekao je Suljkanović te naglasio da se Vlada TK želi boriti kako bi cijela BiH bila mjesto ugodnog življenja a ne samo nekoliko gradova.\nSvrha projekta jeste pružiti pomoć kako bi se kroz strategije vlada u BiH (FBiH, RS, Brčko Distrikta) dalje produbila i provodila Reformska agenda na nižim nivoima vlasti a Inicijativa bi trebala doprinijeti diskusiji o neophodnosti reformi.\nInicijativa za lokalne vlasti trebala bi ponuditi i odgovore na probleme koji se odnose na oblasti sigurnosti i privrede.\nPočetkom juna Komisija će predstaviti prijedloge rješenja koja su namijenjena ne samo lokalnim vladama, već i finansijerima, saopćila je Vlada TK.\nViše o temi Jakub Suljkanović\n03.03.2018 u 11:11\n23.02.2018 u 16:24\nJakub Suljkanović Vlada TK EUSR


Uhlebio sina, ćerku, zeta, brata od strica, dve snaje i sestričinu\n- Direktor je doveo sebe u situaciju sukoba interesa, javni interes podredio privatnom i javnu funkciju iskoristio za sticanje koristi za povezana lica, čime je ugrozio poverenje građana u savesno i odgovorno vršenje javne funkcije - navodi se između ostalog u dopisu v. d. direktorke Agencije za borbu protiv korupcije Verke Atanasković, u koji je "Blic" imao uvid.\nPokušali smo da kontaktiramo sa Ilićem, ali je on kratko rekao da nema komentar i spustio slušalicu. U ranijoj izjavi za naše novine priznao je da je zaposlio članove svoje porodice i rođake, ali na konkursu, te da je inspekcija proveravala anonimne prijave kojima je optuživan za sukob interesa, ali da nije pronašla ništa nezakonito.\n- Zbog toga sam obeleo, a inspekcije nisu našle ništa nezakonito - kazao je tada Ilić.\nPostoji i direktor koji u svom mandatu uspeo da zaposli više svojih rođaka od Ilića, a to je direktor osnovne škole u Vinarcu\nZAR NEMATE NIMALO OBRAZA Ministri u Srpskoj bez srama UHLEBLJUJU supruge i decu


Zbog upravljanja vozilom pod dejstvom alkohola sankcionisan je 101 vozač - RTV Doboj\nZbog upravljanja vozilom pod dejstvom alkohola sankcionisan je 101 vozač\nNa području Centra javne bezbjednosti Doboj, u periodu od 25.10. do 31.10.2016. godine, otkriveno je ukupno 980 prekršaja iz Zakona o osnovama bezbjednosti saobraćaja na putevima u BiH i Zakona o bezbjednosti saobraćaja na putevima u Republici Srpskoj. Od ukupno 1408 kontrolisanih učesnika u saobraćaju, za učinjene prekršaje izdato je ukupno 885 prekršajnih naloga. Iz saobraćaja su isključena 132 vozača i 39 vozila.\nZbog upravljanja vozilom pod dejstvom alkohola sankcionisan je 101 vozač. Zbog utvrđene koncentracije alkohola u organizmu od preko 1 gr/kg, 26 vozača je lišeno slobode. Od toga, kod jednog vozača alkotestiranjem je utvrđena koncentracija alkohola u organizmu od preko 2 gr/kg, kod 25 vozača utvrđena je koncentracija alkohola u organizmu od 1 do 2 gr/kg, dok je 7 vozača odbilo da se podvrgne alkotestiranju. Kod 68 vozača utvrđena je koncentracija alkohola u organizmu do 1 gr/kg.\nU navedenom periodu sankcionisano je 335 vozača zbog prekoračenja dozvoljene brzine kretanja vozila. Od toga 261 vozač prekoračio je dozvoljeno ograničenje brzine kretanja u naseljenim mjestima, dok su 74 vozača prekoračila dozvoljenu brzinu kretanja van naseljenog mjesta. Najveći broj prekoračenja dozvoljene brzine kretanja u naseljenim mjestima (130) i van naselja (42) evidentiran je u rasponu od 10 do 20 km/h.\nZbog nekorišćenja sigurnosnog pojasa sankcionisano je 116 učesnika u saobraćaju.\nOd ukupno kontrolisanih 11 vozača mopeda, motocikla i bicikla sankcionisan je jedan vozač motocikla i 9 biciklista.\nU cilju povećanja stepena bezbjednosti saobraćaja na putevima koje operativno pokriva CJB Doboj, u periodu od 25. do 30.10. 2016. godine sprovedena je regionalna akcija pojačane kontrole učesnika u saobraćaju usmjerena na kontrolu brzine kretanja vozila i kontrolu vozača koji upravljaju vozilom pod dejstvom alkohola.\nRS se prodajom obveznica zadužila za još 25,2 miliona KM\nUEFA ponovo dodijelila Mažiću težak posao


MOBILNI EDUKATIVNI SAOBRACAJNI POLIGON U OS „VOJVODA MISIC“ - Gradska opština Savski venac\nMOBILNI EDUKATIVNI SAOBRAĆAJNI POLIGON U OŠ „VOJVODA MIŠIĆ“\nKomisija za koordinaciju bezbednosti saobraćaja na putevima Gradske opštine Savski venac u saradnji sa Sekretarijatom za saobraćaj grada Beograda, započela je realizaciju projekta „Mobilni edukativni saobraćajni poligon“ u osnovnim školama na teritoriji opštine. Praktična nastava danas je održana u OŠ „Vojvoda Mišić“, koju je obišao član Veća GO Savski venac i predsednik Komisije Zoran Kocić.\nCilj projekta „Mobilni edukativni saobraćajni poligon“ je edukacija đaka, uzrasta od I do IV razreda, o bezbednosti i aktivnom učešću u saobraćaju. Praktični rad se sprovodi putem predavanja i rada na poligonu koji se postavlja na sportskom terenu u školskom dvorištu. Na poligonu učenici imaju mogućnost da učestvuju u vežbi, i kao vozači i kao pešaci, kako bi što lakše savladali pravila u saobraćaju.\nEdukaciju sprovode stručni predavači, a učenici na kraju obuke dobijaju informatore u obliku vozačkih dozvola kao potvrdu da su uspešno savladali obuku. U osnovnim školama koje imaju predškolske grupe, deca dobijaju igru memorije da bi što bolje savladala saobraćajne znakove. Projekat će u narednim danima biti realizovan i u ostalim osnovnim školama na Savskom vencu, uz poštovanje svih propisanih epidemioloških mera.


iAnatomija: iPhone 12 poseduje mogućnost punjenja drugih uređaja\nPotom je ovu tehnologiju Samsung doneo na svojim uređajima, da bi potom i Google uveo sa svojim Pixel 5 telefonom, a sada i Apple. Kako su AirPods veoma popularne slušalice, čak i kod korisnika koji nemaju iPhone telefone, ovakav potez su najpre pozdravili korisnici istih.\nIpak, Apple se ogradio tako što nije zvanično potvrdio da uređaji, kao i te slušalice, zajedno sa spekulisanim novim "privescima" AirTags, mogu da se pune preko iPhone 12 telefona: „Pored toga što mogu da se pune putem desktop WPT punjača , 2020 iPhone podržava WPT funkciju punjenja od 360 kiloherca (kHz) ostalih dodataka. Trenutno jedini dodatak koji može da se puni preko iPhone telefona je potencijalni Apple dodatak u budućnosti“ – stoji u dokumentaciji Apple kompanije.\nWPT znači wireless power transfer/transmission system, odnosno bežični prenos snage. Iako Apple nije jasno otkrio šta će se moći puniti preko iPhone 12 telefona, sve sugeriše da će samo jedan uređaj moći da koristi ovu funkciju. Kroz istoriju nijedan dodatak za ove telefone nije bio bitniji od AirPods slušalica.


U Morahalomu otvoren Srpski kulturni centar – Centar za informisanje Novi Kneževac\nPočetnaDruštvoU Morahalomu otvoren Srpski kulturni centar\nU Morahalomu otvoren Srpski kulturni centar\nredakcija 17. jula 2019. 17. jula 2019. IPAkulturakulturni centar\nU mađarskom pograničnom mestu Moraholom izgrađen je Srpski kulturni centar “Kolo”, a prošle nedelje upriličeno je njegovo svečano otvaranje.\nOvo malo mesto u susednoj Mađarskoj, udaljeno pedesetak kilometara od Novog Kneževca, stanovnicima ovog područja najpoznatije je po banji koju često posećuju, a od nedavno u njemu je otvoren i Srpski kulturni centar “Kolo”. Centar je sa radom počeo u martu ove godine i u njemu je održano već nekoliko koncerata, predstava, književnih večeri, izložbi, ali i gastronomskih i drugih manifestacija. Prošle nedelje upriličeno je i svečano otvaranje na kojem su prisustvovali zvaničnici obe zemlje. U sklopu centra nalazi se pozorišna i koncertna sala koja je ponela ime Vuka Karadžića, a izgrađena je i pravoslavna kapela.\nKako se navodi u saopštenju Pokrajinske vlade, izgradnja i opremanje objekta koštali su 1,4 miliona evra. SKC „Kolo“ deo je zajedničkog srpsko-mađarskog projekta „Raznobojna saradnja“/ Colourful cooperation“ u okviru INTERREG-IPA programa prekoranične saradnje Mađarska-Srbija, čija je ukupna vrednost 3,7 miliona evra.\nPotpredsednik Pokrajinske valde Đorđe Milićević tom prilikom je naglasio da se SKC „Kolo“ otvara u atmosferi izuzetno dobrih odnosa država Srbije i Mađarske, i srpskog i mađarskog naroda.Kako je naveo, otvaranje srpskog kulturnog centra u Mađarskoj, a uskoro i mađarskog u Srbiji, na Paliću, jedan je u nizu koraka u produbljivanju i obogaćivanju trajnih veza naših dvaju naroda.\n–Realizacija ovog zajedničkog projekta važan je korak u približavanju, a time i međusobnom obogaćivanju naših kultura, ali i u očuvanju i razvoju njihovih pojedinačnih identiteta“, naglasio je Milićević i dodao da je istovremeno i potvrda obostrano dobrog odnosa prema nacionalnim manjinama.\nMinistar inostranih poslova Mađarske Peter Sijarto je naglasio da je današnji događaj važan ne samo za mađarski i srpski narod, nego i u širim evropskim okvirima. On je naveo da su Mađarska i Srbija prešle dug put u građenju odnosa koji nikada nisu bili bolji. Sijarto je naglasio da nas na tom putu nacionalne manjine vezuju, a ne odvajaju. Kako je još naglasio, model podrške manjinama u Srbiji, može da služi kao primer celoj Evropi.\nNa otvaranju SKC „Kolo“ obratili su se i predsednik Skupštine AP Vojvodine Ištvan Pastor, ministar državne uprave i lokalne samouprave Branko Ružić, ministar kulture i informisanja Vladan Vukosavljevića, državni sekretar u Ministarstvu kulture Mađarske Fekete Peter i predstavnik Parlamenta Mađarske Nađ Laslo.\nNaučna fantastika za decu i ruska istorijska drama danas u bioskopu\nOkupljanje u Majdanu i Rabeu povodom dana sela


Dozvole za kretanje radnika tokom policijskog časa izdaju se na nedeljnom nivou - Ozon Media\nDozvole za kretanje radnika tokom policijskog časa izdaju se na nedeljnom nivou\nMinistarstvo privrede objavilo je obaveštenje privrednim subjektima da nastavlja prijem zahteva za izdavanje dozvola za kretanje u periodu od 17 časova do 5 sati ujutru. Na predlog Privredne komore Srbije izvršena je važna izmena – za kompanije koje imaju više od 100 zaposlenih radni nalozi će se izdavati na nedeljnom nivou dok za ostale ostaje obaveza da se radni nalozi izdaju na dnevnom nivou.\n– Javna preduzeća i privredna društva koja obavljaju delatnost od opšteg interesa, a čiji je osnivač Republika Srbija, zahtev podnose preko Ministarstva privrede, na elektronsku adresu javna.preduzeca@privreda.gov.rs.\n– Javna preduzeća i privredna društva koja obavljaju delatnost od opšteg interesa, a čiji je osnivač jedinica lokalne samouprave, zahtev podnose preko Ministarstva za državnu upravu i lokalnu samoupravu, na elektronsku adresu lokalna.samouprava@mduls.gov.rs.\n– Ostali privredni subjekti zahtev podnose preko Ministarstva privrede, na elektronsku adresu vanrednostanje@privreda.gov.rs\n– S obzirom na kompleksnost procedure obrade podataka i broj do sada primljenih zahteva mole se svi privredni subjekti da imaju razumevanja u očekivanoj brzini odgovora. Na sve primljene zahteve nastojaćemo da odgovorimo u što kraćem roku – navedeno je u obaveštenju.\nKorigovano radno vreme prodavnica mešovite robe i apoteka


struje – Kragujevčani – Najposećeniji portal u Šumadiji\nPosle analize sa eskpertima Svetske banke EPS uputio zahtev za povećanje cene od 2% Elektroprivreda Srbije je, nakon analize sa ekspertskim timom Svetske banke, a u skladu sa planom finansijske konsolidacije, uputila zahtev Agenciji za energetiku Srbije (AERS), za povećanje cene električne energije u iznosu od dva odsto, saopštilo je danas Ministarstvo energetike. Ukoliko […]\nPosted in: AktuelnoTagged: poskupljenje, strujeLeave a commentKragujevčani\t 30/08/2017\nHavarija u Kragujevcu: Eksplodirala trafo-stanica, pola grada ostalo bez struje\nDelovi Kragujevca ostali su danas oko 11:30 bez električne energije nakon havarije na jednoj od visokonaponskih trafo-stanica. Za sada nema informacija o uzrocima kvara, a prema navodima stanovnika naselja u kome se nalazi ta trafostanica pre nestanka struje iz tog postrojenja čula se manja eksplozija. Upravo je nešto eksplodiralo iz pravca Elektroistoka i pečurka se […]\nPosted in: AktuelnoTagged: bez, Kragujevac, ostavo, strujeLeave a commentKragujevčani\t 05/08/2017\nElektroprivreda Srbije (EPS) dodelila je posao očitavanja brojila konzorcijumu preduzeća koji je prethodni ugovor za isti posao prekršio bar po dva osnova isporučio je uvećane račune za struju i nije očitavao sva brojila, objavila je danas Balkanska istraživačka mreža BIRN. U aprilu 2017. godine EPS je, kako se navodi, raspisao tender za očitavanje brojila, sedam […]\nPosted in: AktuelnoTagged: firma, KRADJA, ocitavanje, racuni', struje, struju, zaLeave a commentKragujevčani\t 18/07/2017\nCilj EPS-a, kako se navodi, je da u naredne tri godine poboljša naplatu struje i u ovoj godini ona bi trebalo da iznosi 95,5 odsto, 2018. da bude 96,4 odsto, a da 2019. dostgne 96,8 odsto. Trogodišnjim planom poslovanja Elektroprivrede Srbije (EPS) nije planirano povećanje cene struje za garantovano snabdevanje domaćinstava i malih kupaca, piše […]\nPosted in: AktuelnoTagged: dobre, epsa, godina, IZ, narednih, nema, par, postupljavanje, struje, vesiLeave a commentKragujevčani\t 08/04/2017


USTAVNOSUDSKA ODLUKA O NEUSTAVNOSTI OBRAČUNA ZATEZNE KAMATE KOMFORNOM METODOM IZAZVALA NIZ NEDOUMICA STRUČNE JAVNOSTI: Na osnovu odredbe člana 168. stav 3. Ustava, odredba člana 3. stav 1. Zakona o visini stope zatezne kamate navedenog u tački 1. izreke, u delu koji glasi: „primenom konformne metode”, prestaje da važi danom objavljivanja Odluke Ustavnog suda u „Službenom glasniku Republike Srbije”. Početna\n31.07.2012 USTAVNOSUDSKA ODLUKA O NEUSTAVNOSTI OBRAČUNA ZATEZNE KAMATE KOMFORNOM METODOM IZAZVALA NIZ NEDOUMICA STRUČNE JAVNOSTI: Na osnovu odredbe člana 168. stav 3. Ustava, odredba člana 3. stav 1. Zakona o visini stope zatezne kamate navedenog u tački 1. izreke, u delu koji glasi: „primenom konformne metode”, prestaje da važi danom objavljivanja Odluke Ustavnog suda u „Službenom glasniku Republike Srbije”. Tweet\n2. Odbacuje se inicijativa za ocenu ustavnosti Zakona o visini stope zatezne kamate („Službeni list SFRJ”, broj 57/89) i Zakona o visini stope zatezne kamate („Službeni list SRJ”, broj 32/93).\nII Ustavni sud je, saglasno Zaključku sa sednice od 3. februara 2011. godine, dostavio inicijativu od 22. aprila 2009. godine Narodnoj skupštini na mišljenje 18. februara 2011. godine. Zakonodavni odbor Narodne skupštine dostavio je mišljenje Ustavnom sudu povodom podnete inicijative 19. januara 2012. godine u kome se, pored ostalog, ističe da u zateznoj kamati nikada nije bila sadržana sankcija zbog docnje u plaćanju, već je samo propisana minimalna fiksna stopa od 0,5% mesečno. Navodi se da je suština osporenog zakonskog rešenja u tome da se dužnici ne opterete u punom iznosu, ali da je nužno propisati kamatu koja predstavlja minimalnu ali pravičnu naknadu poveriocima u slučajevima kada nisu mogli da se naplate zbog neblagovremenog postupanja dužnika u skladu sa njegovim obavezama.\nZakonodavni odbor smatra da se kod obračuna duga primenom konformne metode radi o pravičnom mehanizmu obračuna zatezne kamate, jer se utvrđivanje zatezne kamate vrši mesečno. Stoga, isti odbor ističe da, ukoliko je potrebno izračunati kamatu za kraći vremenski period od mesec dana, primenom proporcionalne metode dužnik bi bio u nepovoljnijem položaju nego u slučaju izračunavanja zatezne kamate primenom konformne metode.\nZakonodavni odbor je mišljenja da je primena konformne metode za obračun zatezne kamate za period duži od mesec dana nužna, jer ne bi bilo pravično da se vrši prosto sabiranje kamate po mesecima za koje dužnik nije izmirio svoju obavezu, osim u slučaju da je dužnik na kraju obračunskog perioda (meseca) izvršio plaćanje zatezne kamate poveriocu i da je sredstva po osnovu kamate stavio na raspolaganje poveriocu.\nTakođe, izražava mišljenje da je osporeni deo odredbe člana 3. Zakona u saglasnosti sa odredbom člana 21. stav 1. Ustava, obrazlažući svoje mišljenje time da je konformni metod obračuna kamate propisan kako bi se na pravičan način i u jednaki položaj stavili poverilac i dužnik. Takođe, po mišljenju Odbora, odredba člana 3. Zakona nije u suprotnosti ni sa odredbom člana 277. stav 1. Zakona o obligacionim odnosima kojom je propisano da dužnik koji zadocni sa ispunjenjem novčane obaveze duguje pored glavnice i zateznu kamatu po stopi utvrđenoj saveznim zakonom. Ističe se da je Zakonom za sprovođenje Ustavne povelje državne zajednice Srbija i Crna Gora u članu 20. stav 1. propisano da se savezni zakoni i drugi savezni propisi iz oblasti koje su prema Ustavnoj povelji u nadležnosti državne zajednice Srbija i Crna Gora primenjuju kao pravni akti državne zajednice Srbija i Crna Gora, osim u delovima koji su u suprotnosti s odredbama Ustavne povelje. Odbor smatra da osporena odredba člana 3. Zakona nije u suprotnosti ni sa odredbom člana 39. stav 1. Zakona o obligacionim odnosima, jer se osporenom odredbom propisuje zatezna kamata za slučaj docnje dužnika, a ne propisuje se visina redovne kamate koja je ugovorena između poverioca i dužnika. Takođe, ističe se da odredba člana 399. Zakona o obligacionim odnosima ne uređuje pitanje obračuna konformnom ili proporcionalnom metodom, a da član 400. istog zakona uređuje pitanje ugovorne kamate, dok osporena odredba Zakona uređuje samo zateznu kamatu za slučaj docnje.\nIII Ustavni sud je 23. februara 2012. godine ocenio da se osnovano postavlja pitanje ustavnosti osporenog dela odredbe člana 3. stav 1. Zakona o visini stope zatezne kamate („Službeni list SRJ”, broj 9/01), pa je doneo Rešenje o pokretanju postupka za utvrđivanje neustavnosti ovog dela osporene odredbe navedenog Zakona, saglasno odredbi člana 53. stav 1. Zakona o Ustavnom sudu („Službeni glasnik RS”, br. 109/07 i 99/11).\nNavedeno Rešenje Ustavni sud je dostavio Narodnoj skupštini 22. marta 2012. godine radi davanja odgovora na pokrenuta ustavnopravna pitanja, ali kako u ostavljenom roku, a ni naknadno, odgovor nije dobijen, Ustavni sud je odlučio da nastavi postupak, saglasno odredbi člana 34. stav 3. Zakona o Ustavnom sudu.\nU sprovedenom postupku, Ustavni sud je utvrdio da je Zakon o visini stope zatezne kamate („Službeni list SRJ”, broj 9/01) bio donet kao zakon Savezne Republike Jugoslavije i da je postao sastavni deo pozitivnog pravnog sistema Republike Srbije, jer se na osnovu odredbe člana 64. stav 2. Ustavne povelje državne zajednice Srbija i Crna Gora, od dana stupanja na snagu Ustavne povelje primenjuje kao republički zakon. Osporenom odredbom člana 3. stav 1. Zakona o visini stope zatezne kamate („Službeni list SRJ”, broj 9/01) propisano je da se obračun duga uvećanog za zateznu kamatu vrši tako da se fiksna stopa od 0,5% množi iznosom glavnog duga uvećanog za kamatu po stopi iz člana 2. tačka 1. ovog zakona, primenom konformne metode. Odredbom člana 2. Zakona, na koju upućuje osporena odredba člana 3. stav 1. Zakona, bilo je predviđeno da se stopa zatezne kamate sastoji od mesečne stope rasta cena na malo (tačka 1.) i fiksne stope od 0,5% mesečno (tačka 2.). Ustavni sud je konstatovao da je u toku postupka pred Sudom tačka 1. člana 2. navedenog zakona izmenjena, stupanjem na snagu Zakona o izmenama i dopunama Zakona o visini stope zatezne kamate („Službeni glasnik RS”, broj 31/11), tako što su članom 2. ovog zakona reči: „stopa rasta cena na malo” zamenjene rečima: „stopa rasta potrošačkih cena”.\nUstavom Republike Srbije utvrđeno je: da je Republika Srbija država zasnovana na vladavini prava i socijalnoj pravdi, načelima građanske demokratije, ljudskim i manjinskim pravima i slobodama i pripadnosti evropskim principima i vrednostima (član 1.); da je vladavina prava osnovna pretpostavka Ustava i da je pravni poredak jedinstven (član 3. stav 1. i član 4. stav 1.); da su pred Ustavom i zakonom svi jednaki i da je zabranjena svaka diskriminacija, neposredna ili posredna, po bilo kom osnovu, a naročito po osnovu rase, pola, nacionalne pripadnosti, društvenog porekla, rođenja, veroispovesti, političkog ili drugog uverenja, imovnog stanja, kulture, jezika, starosti i psihičkog ili fizičkog invaliditeta (član 21. st. 1. i 3.); da se jemči mirno uživanje svojine i drugih imovinskih prava stečenih na osnovu zakona (član 58. stav 1.); da Republika Srbija uređuje i obezbeđuje, pored ostalog, pravni položaj privrednih subjekata, sistem obavljanja pojedinih privrednih i drugih delatnosti, monetarni i bankarski sistem, svojinske i obligacione odnose (član 97. tačka 6.); da je pravni poredak Republike Srbije jedinstven i da svi zakoni i drugi opšti akti doneti u Republici Srbiji moraju biti saglasni sa Ustavom (član 194. st. 1. i 3).\nZakonom o obligacionim odnosima („Službeni list SFRJ”, br. 29/78, 39/85, 45/89, 57/89 i „Službeni list SRJ”, broj 31/93) uređeni su obligacioni odnosi koji nastaju iz ugovora, prouzrokovanja štete, sticanja bez osnova, poslovodstva bez naloga, jednostrane izjave volje i drugim zakonom utvrđenih činjenica (član 1.). Strane u obligacionim odnosima mogu biti fizička i pravna lica (član 2.), i slobodne su da u granicama prinudnih propisa, javnog poretka i dobrih običaja svoje odnose urede po svojoj volji (član 10. Zakona). Zatezna kamata uređena je odredbama čl. 277. do 279. Zakona o obligacionim odnosima, tako što je propisano da dužnik koji zadocni sa ispunjenjem novčane obaveze duguje, pored glavnice, i zateznu kamatu po stopi utvrđenoj saveznim zakonom (član 277. stav 1.). Ovim zakonom su proklamovana određena opšta načela kada su u pitanju novčane obaveze među kojima su: načelo monetarnog nominalizma kojim je određeno da kad obaveza ima za predmet svotu novca, dužnik je dužan isplatiti onaj broj novčanih jedinica na koji obaveza glasi, izuzev kad zakon određuje što drugo (član 394.); zabrana anatocizma (obračun kamate na kamatu) prema kome je, u materiji ugovornih kamata, ništava odredba ugovora kojom se predviđa da će na kamatu, kada dospe za isplatu, početi teći kamata, ako ne bude isplaćena, s tim da se ovo ne odnosi na kreditno poslovanje banaka i drugih bankarskih organizacija (član 400. st. 1. i 3.), a u materiji zateznih kamata da na dospelu, a neisplaćenu ugovornu ili zateznu kamatu, kao i na druga dospela povremena novčana davanja ne teče zatezna kamata, izuzev kad je to zakonom određeno (član 279.); načelo odštete prema kome poverilac ima pravo na zateznu kamatu bez obzira na to da li je pretrpeo kakvu štetu zbog dužnikove docnje, a ako je šteta koju je poverilac pretrpeo zbog dužnikovog zadocnjenja veća od iznosa koji bi dobio na ime zatezne kamate, on ima pravo zahtevati razliku do potpune naknade štete (član 278.).\nVažećom Odlukom o načinu obračuna, naplate i plaćanja kamate Narodne banke Srbije („Službeni glasnik RS”, broj 45/11) propisano je:\nda Narodna banka Srbije na kredite i druge plasmane, kao i na druga potraživanja Narodne banke Srbije i na sredstva koja su kod nje deponovana obračunava kamatu jednom mesečno, za prethodni mesec, najkasnije pet dana posle isteka meseca, a plaća je u roku od osam dana posle isteka meseca za koji je kamata obračunata (tač. 2. i 3.);\nda Narodna banka obračunava kamatu, u smislu ove odluke, za broj dana korišćenja kredita, odnosno deponovanja sredstava u obračunskom periodu u odnosu na konstantan broj dana u godini (360 dana), primenom prostog interesnog računa od sto (tačka 5.).\nDanom stupanja na snagu ove odluke, prema tački 12. iste odluke, prestala je da važi Odluka o načinu obračuna, naplate i plaćanja kamate Narodne banke Srbije („Službeni glasnik RS“, br. 53/04, 29/05, 8/07, 35/08, 52/08 i 12/10), na koju se pozivaju inicijatori.\nPolazeći od suštine navoda inicijativa, odredaba Ustava koje su od značaja za ocenu ustavnosti osporenog dela odredbe člana 3. Zakona o visini stope zatezne kamate („Službeni list SRJ”, broj 9/01), kao i načela i zakonskih rešenja sadržanih u Zakonu o obligacionim odnosima, u postupku pred Ustavnim sudom otvorilo se više spornih ustavnopravnih pitanja.\nU vezi osnovnog spornog pitanja da li postoji validan ustavni i zakonski osnov za uvođenje konformne metode za obračun zatezne kamate, Ustavni sud nalazi da je odredbom člana 277. stav 1. Zakona o obligacionim odnosima propisano da se stopa zatezne kamate propisuje posebnim saveznim zakonom. Na osnovu jezičkog tumačenja navedene odredbe proizlazi, prema oceni Suda, da je Zakonom o visini stope zatezne kamate mogla biti propisana samo visina kamatne stope, ali ne i metod obračuna zatezne kamate, a na to upućuje i sam naziv ovog zakona Istovremeno, Ustavni sud nalazi da je odredbom člana 279. stav 1. Zakona o obligacionim odnosima zabranjeno da se na dospelu, a neisplaćenu ugovorenu ili zateznu kamatu, kao i na druga dospela povremena novčana davanja obračunava zatezna kamata, izuzev kada je to zakonom određeno.\nMeđutim, u situaciji kada se zatezna kamata obračunava konformnom metodom za obračunski period koji je duži od perioda za koji je propisana stopa zatezne kamate, u praksi se tada dospela kamata za period propisane kamatne stope pripisuje glavnom dugu i tako čini osnovicu za obračun kamate u narednom periodu po važećoj kamatnoj stopi za taj mesec. Ovakva primena konformne metode u materiji obračuna zatezne kamate znači da pripisivanje kamate glavnici predstavlja u pomenutim slučajevima obračun kamate na kamatu, što je suprotno načelu zabrane anatocizma propisanog odredbom člana 279. stav 1. Zakona o obligacionim odnosima.\nS druge strane, Ustavni sud nalazi da Zakon o visini stope zatezne kamate ne sadrži nijednu odredbu kojom bi na izričit i nedvosmislen način bilo predviđeno obračunavanje kamate na kamatu, već je ovim zakonom propisana samo mesečna kamatna stopa i određeno da se obračun kamate vrši konformnom metodom. Kako osporenim delom odredbe člana 3. stav 1. Zakona o visini stope zatezne kamate nije propisano da u vremenu dužem od perioda za koji je određena kamatna stopa postoji mogućnost daljeg obračunavanja kamate primenom ove metoda, ova zakonska nedorečenost ima za posledicu da se tumači tako da se obračun zatezne kamate primenom ove metode vrši i po isteku perioda za koji je određena stopa zatezne kamate.\nNa ovaj način osporenim delom navedene odredbe Zakona se suspenduje generalno pravilo iz Zakona o obligacionim odnosima o zabrani anatocizma u materiji obračuna kamata, a isključuje se i primena drugih osnovnih pravnih načela sadržanih u Zakonu o obligacionim odnosima (načelo monetarnog nominalizma, načelo limita kamate, zabrane zloupotrebe prava), kao i drugih opštih pravnih principa i temeljnih vrednosti zaštićenih Ustavom (princip vladavine prava, socijalne pravde, pravne sigurnosti i dr.), čime se povređuje načelo jedinstva pravnog poretka utvrđeno odredbama člana 4. stav 1. i člana 194. stav 1. Ustava koji nalaže međusobnu usklađenost pravnih propisa.\nImajući u vidu navedeno, Ustavni sud smatra da je uređivanjem visine zatezne kamate primenom konformne metode zakonodavac prekoračio granice i sadržinu svojih ovlašćenja propisanih imperativnom odredbom člana 277. stav 1. Zakona o obligacionim odnosima, te da ne postoji odgovarajući pravnovaljani ustavni i zakonski osnov za uvođenje i primenu konformne metode na način kako je to učinjeno osporenim delom odredbe člana 3. stav 1. Zakona o visini stope zatezne kamate.\nTakođe, ceneći osnovanost navoda podnetih inicijativa, Sud ocenjuje da se osporenom zakonskom regulativom povređuje i ustavno načelo zabrane diskriminacije po bilo kom osnovu i jednakosti svih pred Ustavom i zakonom, u smislu odredaba člana 21. st. 1. i 3. Ustava, budući da je predviđen različit način kamatnog obračuna za potraživanja koje banke imaju prema svojim klijentima – fizičkim i pravnim licima (primena konformne metode), u odnosu na situaciju kada se obračunava kamata na dugove po istom osnovu kada su banke klijenti Narodne banke Srbije (primena metode prostog interesnog računa).\nTakvo razlikovanje pravnog statusa dužnika koji se nalaze u istoj pravnoj situaciji (dužničkoj docnji), prema oceni Suda, nema objektivnog i racionalnog opravdanja. Pored ovoga, Ustavni sud konstatuje da je za jednu vrstu dužnika koji se nalaze u docnji sa isplatom duga obračun kamate propisan zakonom, dok je za drugu vrstu dužnika (poslovne banke koje su u docnji prema Narodnoj banci) način obračuna kamate metodom prostog interesnog računa propisan odlukom guvernera Narodne banke. Ustavni sud, takođe, smatra da se osporenom regulativom povređuje i ustavno načelo jednakosti pravnog položaja subjekata na tržištu propisanog odredbom člana 84. stav 1. Ustava, jer se različitim metodama kamatnog obračuna banke kao dužnici prema Narodnoj banci Srbije dovode u povoljniji pravni i ekonomski položaj u odnosu na ostale subjekte (pravna i fizička lica) kada se zadužuju kod istih banaka.\nImajući u vidu izneto, Ustavni sud je utvrdio nesaglasnost osporenog dela odredbe člana 3. stav 1. Zakona o visini stope zatezne kamate („Službeni list SRJ”, broj 9/01), u delu koji glasi: „primenom konformne metode” sa Ustavom, kao u tački 1. izreke, a saglasno odredbi člana 45. tačka 1) Zakona o Ustavnom sudu.\nŠto se tiče zahteva za ocenu ustavnosti Zakona o visini stope zatezne kamate („Službeni list SFRJ”, broj 57/89) i Zakona o visini stope zatezne kamate („Službeni list SRJ”, broj 32/93), Ustavni sud je u sprovedenom postupku konstatovao da su oba zakona prestala da važe, i to Zakon o visini stope zatezne kamate („Službeni list SFRJ”, broj 57/89) 3. jula 1993. godine, a Zakon o visini stope zatezne kamate („Službeni list SRJ”, broj 32/93) 28. februara 2001. godine. Polazeći od toga da je predmetna inicijativa podneta Ustavnom sudu 22. aprila 2009. godine, a da su navedeni zakoni prestali da važe naznačenih datuma, Sud je utvrdio da je inicijativa za ocenu njihove ustavnosti podneta po isteku roka od šest meseci od datuma prestanka njihovog važenja. Pošto je inicijativa podneta Sudu po isteku roka u kome Ustavni sud, saglasno odredbi člana 167. stav 5. Ustava može ceniti saglasnost zakona i drugih opštih akata sa Ustavom po prestanku njihove važnosti, Sud je u tom delu inicijativu odbacio, saglasno odredbi člana 36. stav 1. tačka 2) Zakona o Ustavnom sudu („Službeni glasnik RS“, broj 109/07).\nNa osnovu odredbe člana 168. stav 3. Ustava, odredba člana 3. stav 1. Zakona o visini stope zatezne kamate navedenog u tački 1. izreke, u delu koji glasi: „primenom konformne metode”, prestaje da važi danom objavljivanja Odluke Ustavnog suda u „Službenom glasniku Republike Srbije”. Izvor: <<< Nazad na ostale vesti


Šuša - Reciklaža građevinskog otpada\nHome DELATNOST Tretman građevinskog otpada Reciklaža građevinskog otpada\nPoslove rušenja prati velika količina otpadnog materijala: betona, kamena, čelika, drveta... Otpad se u sirovom stanju, u kojem se posle rušenja nalazi, mora transportovati do deponije. Troškovi deponovanja otpadnog materijala su znatni, posebno prilikom rušenja velikih objekata.\nKompanija ŠUŠA je ovladala tehnologijom reciklaže, poseduje sve dozvole za reciklažu građevinskog otpada i vrši reciklažu građevinskog otpada na zahtev svojih klijenata. Ovaj veoma važan proces obrade sastoji se od:\nrazvrstavanja materijala po sastavu\nsečenja betonskog gvožđa i drobljenja betona, kamena i drugih krutih materijala.\nPosle drobljenja, materijali (beton, kamen...) klasiraju se po veličini i transportuju do vlastitih gradilišta ili se isporučuju kupcima. Primena ovog materijala je veoma široka. Koristi se kao podloga pre betoniranja, prilikom izgradnje saobraćajnica, različitih platoa... Ovako obrađen materijal isporučuje se po ceni koja je daleko niža od klasičnih prirodnih materijala. Reciklažom građevinskog otpada pomaže se očuvanju prirode i životne sredine\nZaposleni u kompaniji ŠUŠA imaju razvijenu svest o zaštiti i očuvanju životne sredine. Jačanje i podizanje nivoa svesti o zaštiti i očuvanju životne sredine, kako stalno zaposlenih, tako i poslovnih partnera, jeste stalan proces na kojem kompanija insistira.


S ciljem zaštite maloljetnika od alkohola, a uz promociju pozitivnih socijalnih normi Centar za psihološku podršku Sensus implementira projekat pod nazivom "Mala matura bez alkohola". Projekat okuplja različite sektore nadležne za zaštitu djece od alkohola i predlaže održivu Inicijativu na osnovu koje će nadležno Ministarstvo donijeti Odluku o zabrani konzumacije alkohola za vrijeme malih matura.\nIntervencije su usmjerene na uspostavljanje bolje kontrole nad maloljetničkom konzumacijom alkohola kroz:\n- zajedničku inicijativu projektnog tima, nadležnih inspekcija, direktora osnovnih škola, roditelja i resornog ministarstva o zabrani održavanja male mature u objektima u kojima se konzumira alkohol.\n- medijsku kampanju namjenjenu informisanju zajednice o štetnostima iste i pozivanje na odgovornost roditelja i nadležnih institucija u vezi zaštite maloljetnika od alkohola.\nProjekat „Mala matura bez alkohola“, se implementira u okviru Projekta "Smanjenje faktora rizika za zdravlje stanovništva u BiH", finansiranog od strane Federalnog ministarstva zdravstva BiH, a uz podršku Švicarske agencije za razvoj i saradnju i Svjetske banke.


Primena GDPR-a u svetu i kod nas | Coming Computer Engineering\nOpšta uredba EU stupila je na snagu 25. maja ove godine, čime je postala deo evropskog prava. Međutim, prema evropskim istraživanjima, brojne organizacije još uvek nisu izvršile usklađivanje sa ovom uredbom. Koliko su pravni subjekti nepripremljeni kada je u pitanju bezbednost podataka koje poseduju pokazaće se u narednom periodu, kada se dogode prve velike povrede odredbi GDPR-a.\nU našoj stručnoj javnosti pojavila su se oprečna stanovišta povodom primene Opšte uredbe EU, s obzirom da nismo članica EU. Naime, sa jedne strane postavlja se pitanje da li su naša pravna lica u obavezi da direktno primenjuju Opštu uredbu EU, a sa druge se ističe potreba da naš zakonodavac donese regulativu koja će biti u skladu sa Opštom uredbom i našim pravnim sistemom. Međutim, kako je GDPR regulativa stupila na snagu u maju, odnosno pre nekoliko meseci, tako je praksa u međuvremenu počela da nameće svoja pravila. Tako pojedine kompanije sa sedištem u EU koje sarađuju sa pravnim subjektima u Republici Srbiji dostavljaju modele ugovora koji regulišu prava i obaveze u skladu sa GDPR-om, a u tom ugovornom odnosu naše firme su pozicionirane pretežno kao procesori podataka u odnosu na evropske kompanije. Na ovaj način strane kompanije, naravno, žele da zaštite svoje poslovanje i da deo odgovornosti podele sa partnerima sa kojima sarađuju.\nDržave van EU i sigurnost ličnih podataka\nPostoje odredbe u samoj Opštoj uredbi EU kojima je regulisano prenošenje podataka u treće zemlje i međunarodne organizacije. U određenim slučajevima Opšta uredba EU predviđa postupak prenosa ličnih podataka svojih građana u zemlje van granica EU kako bi, na osnovu procene u skladu sa evropskim standardima sigurnosti ličnih podataka, zaštitila podatke svojih građana. U vezi sa tim, član 45. Opšte uredbe EU uređuje prenose ličnih podataka na osnovu odluke o adekvatnosti. Ovi prenosi podataka o ličnosti u treću zemlju ili međunarodnu organizaciju mogu se vršiti ako Komisija odluči da treća zemlja, teritorija ili jedan ili više konkretnih sektora unutar te treće zemlje ili međunarodne organizacije obezbeđuju adekvatan nivo zaštite podataka. U skladu sa tim, Evropska komisija ima ovlašćenje da na osnovu člana 45. utvrdi da li država koja nije članica EU nudi adekvatan nivo zaštite podataka, kako putem domaćeg zakonodavstva, tako i u pogledu izvršavanja međunarodnih obaveza koje se odnose na tu zemlju.\nPostupak usvajanja odluke o adekvatnosti odvija se sledećim redosledom: Evropska komisija daje svoj predlog o državi, potom Evropski odbor za zaštitu podataka daje svoje mišljenje na dati predlog, nakon čega sledi (ne)odobrenje predstavnika država članica EU i na kraju usvajanje odluke od strane evropskih komesara. Efekat takve odluke je da se lični podaci mogu prenositi iz država članica EU u tu treću zemlju, bez dalje zaštite.\nKako Opšta uredba EU i predviđa, Evropska komisija objavila je da je do sada priznala sledeće države i teritorije koje pružaju adekvatnu zaštitu ličnih podataka građana: Andoru, Argentinu, Kanadu (komercijalne organizacije), Farska Ostrva, Gernzi, Izrael, Ostrvo Man, Džerzi, Novi Zeland, Švajcarsku, Urugvaj i Sjedinjene Američke Države (ograničeno na okvir za zaštitu privatnosti). Takođe, navodi se da su u toku razgovori sa Japanom i Južnom Korejom.\nPosebno treba naglasiti da ove odluke o adekvatnosti ne obuhvataju razmenu ličnih podataka u sektoru sprovođenja zakona koji su regulisani Policijskom direktivom. U vezi sa ovom oblašću postoje posebni sporazumi koji regulišu prethodno navedenu direktivu.\nDomaće zakonodavstvo i zaštita podataka\nIz svega navedenog vidimo da Republika Srbija ne zadovoljava evropske standarde u pogledu bezbednosti podataka. Dokle se stiglo sa našim zakonom o zaštiti podataka o ličnosti? S obzirom da je kod nas donošenje novog zakona o zaštiti podataka o ličnosti u proceduri, tačnije donet je nacrt, koji je do sada menjan par puta, izvesno je da ćemo najkasnije do kraja godine dobiti nov zakon koji će biti u duhu GDPR-a.\nNegodovanje i zabrinutost povodom aktuelnog nacrta zakona o zaštiti podataka o ličnosti izrazili su i poverenik za informacije od javnog značaja i zaštitu podataka o ličnosti i Društvo sudija Srbije. U svojim izjavama oni posebno naglašavaju da su države članice EU dve godine pripremale svoj pravni sistem za primenu GDPR-a, odnosno otkako je uredba usvojena do njenog stupanja na snagu, i da joj se i dalje prilagođavaju tokom same primene.\nČitajući predloženi nacrt i upoređujući ga sa Opštom uredbom EU, možemo izvesti zaključak da je našem zakonodavcu ova uredba poslužila kao uzor. „Zbog toga je jasno da Opštu uredbu EU treba razumeti u njenoj celovitosti, imajući u vidu svrhu njenog donošenja i pristupiti donošenju zakona ne tako što će biti prepisana načelna rešenja, već na taj način što će se zakonom uspostaviti takva rešenja koja će omogućiti da zaživi duh Opšte uredbe EU, a da to ne predstavlja smetnju za celovitost i nesmetano funkcionisanje pravnog poretka Republike Srbije“, navodi se u izjavi Društva sudija Srbije.\nPođimo od sebe, pre svega, i videćemo da je pitanje prava pojedinca na privatnost od velikog značaja. Zato se nadamo da će se naš zakonodavac snaći u ovoj ulozi i biti na visini zadatka, jer bi se dobrim zakonskim rešenjima otklonile mnoge nedoumice. Na ovaj način bi se, pre svega, zaštitila prava građana na privatnost i olakšalo poslovanje privrednim subjektima.\nCOMING – Computer Engineering nudi zaokruženu uslugu usklađivanja poslovanja sa zahtevima GDPR-a, koja podrazumeva konsultantske usluge, pomoć pri izradi dokumentacije i isporuku adekvatnih tehnoloških rešenja. Ponuda je zasnovana na iskustvu stečenom na projektima usklađivanja poslovanja sa regulativom i posedovanju neophodnih sertifikata za isporuku usluga i tehnoloških rešenja.


Vučić je ozbiljno uzdrman zbog sve jačeg sukoba sa SPC?! – Gerila\nGerila > Politika > Vučić je ozbiljno uzdrman zbog sve jačeg sukoba sa SPC?!\nVučić je ozbiljno uzdrman zbog sve jačeg sukoba sa SPC?!\nobjavljeno na Aug. 25, 2018 u 1:27 pm\nStav Srpske pravoslavne crkve (SPC) o pitanju Kosova bi se u par reči bi mogao sažeti kao zalaganje za takozvani zamrznuti konflikt. Pre nekoliko meseci je Sveti arhijerejski sabor SPC proklamacijom poručio da su neprihvatljivi i nezavisnost i podela južne pokrajine.\nPredsednik Srbije Aleksandar Vučić koji, prema sopstvenim rečima „nije neki vernik“, od tada do danas ponavlja da ne želi da upotrebljava teške reči, ali da je stav crkve nerealan. Držanje SPC Vučić je označio kao „novu okolnost i tešku novost“. Uostalom, poslednje ankete pokazuju da je crkva jedina institucija koja među građanima Srbije uživa veće poverenje od predsednika (58 naspram 54 odsto).\nPROČITAJTE JOŠ: SNS-OVA BORBA ZA NATALITET: SMANJE PLATE PORODILJAMA!\nPa opet, ta „okolnost“ nije sputala armiju Vučićevih činovnika i tabloidnih medija da po crkvenim velikodostojnicima saspu čitav repertoar optužbi i uvreda. Zajedno sa mnogim opozicionim liderima i nevladinim organizacijama opisani su kao „bućkuriš koalicija koja pokušava da izazove nered“. Posebno su se na meti našli iguman manastira Visoki Dečani Sava Janjić, koji je optužen da više nije duhovnik već političar, a slično je prošao i vladika raško-prizrenski Teodosije.\nSukob niskog intenziteta?\nMoguće da Vučić pre samo nekoliko meseci nije očekivao takvo protivljenje crkve, naročito nakon pohvalnih reči patrijarha Irineja koji je ocenio da „Vučić kao lav brani Kosovo“. SPC je tako u nekoliko meseci prošla put od poznatog slogana „To lave!“ do javnog sukoba sa Vučićem.\nNarodni poslanik i analitičar Đorđe Vukadinović – koji je u ovoj stvari blizak ideji o „zamrznutom konfliktu“ – smatra da je preterano govoriti o ozbiljnom sukobu Crkve i države. „Postoji tendencija kod vlasti i Vučića da te tenzije minimiziraju, ali isto tako postoje i tendencije u opoziciji da tenziju preuveličavaju, i to proglašavaju za neku vrstu rata, što je najblaže rečeno preuranjeno“, kaže Vukadinović za DW.\nSukob je pokrenuo i debatu o ulozi Crkve u društvu koja se po mnogima sada direktno meša u politički život. Te primedbe su samo pojačane najavom formiranja nove političke organizacije, koju bi trebalo da prevodi bivši ministar Velimir Ilić. Kao budući savetnici te organizacije koja bi trebalo da okuplja novu desnicu navedeni su i mitropolit Amfolohije i umirovljeni episkop Atanasije.\nU pokušaju da spusti loptu, Vučić je u petak izjavio da „ima poverenje u patrijarha Irineja“. S druge strane, sam patrijarh i SPC preko zvaničnih kanala nisu baš revnosno uzeli u zaštitu Vučićeve kritičare u mantijama poput igumana Save Janjića.\nĐorđe Vukadinović primećuje da su pojedini istaknuti crkveni velikodostojnici „na početku nastupali pomirljivo, ali očigledno je da agresivna priroda režima nije mogla da otrpi bilo kakvo protivljenje. Mislim da Crkva zbog toga nije imala kud i da su još uvek nevoljno morali da potenciraju ili ponove svoj stav. Tako da Crkva nije masovno ustala u odbranu svojih napadanih predstavnika, niti u prozivke Vučića i režima, ali ipak mislim da nijedna strana ne može nazad.“\nKako su najglasniji kritičari Aleksandra Vučića upravo sveštena lica sa Kosova, novinar Slobodan Stupar u razgovoru za DW primećuje da tu leži i najveća opasnost za Vučića. „Vučić se jednostavno pribojava kako bi Crkva u ovom trenutku mogla da ima dosta bitan uticaj na Srbe na Kosovu. Za njega je opasnost, i to sasvim realna, da će se Srbi na Kosovu složiti sa stavovima Crkve, i da će ta njegova ekipa koja se zove Srpska lista biti marginalizovana.“\nVučić se, dodaje Stupar, plaši i da će se, „ukoliko bilo šta potpiše ili preda Kosovo, kolona Srba iseliti sa Kosova i doći u centralnu Srbiju. Prihvatio se, dakle, da reši nešto što ne može da reši jer je alav na vlast, i ovaj haos je posledica te njegove odluke.“\nNije novost da se SPC upliće u politički život zbog čega mnogi s pravom podsećaju da je Srbija sekularna republika. No po pitanju Kosova čuće se da Crkva ima legitiman interes za svetinje na tom prostoru kao i da ju je, uostalom, sam Vučić pozvao da učestvuje u famoznom unutrašnjem dijalogu.\n„Potpuno je jasno da Crkva ne može ostati nema kod ovako važnog pitanja, samo je sada pitanje koliko će jasno i glasno taj stav formulisati“, kaže Vukadinović. „To što se vlastima taj stav ne sviđa je problem druge vrste na koji smo već navikli od Vučića i režima.“\nDa SPC u ovom slučaju nema izbora ocenjuje i Slobodan Stupar. „Crkva prosto mora nešto da kaže u trenutku kada se predaje Kosovo. Bez obzira na sva istraživanja koja pokazuju navodno veliko poverenje građana u SPC, oni je ipak smatraju bahatom i prebogatom, sa vladikama koje voze najbolje automobile i imaju nove dvorove. Nema u tom smislu bojazni da Srbija neće i dalje ostati sekularna država.“\nOpozicija je, pritisnuta svojim mukama, uglavnom podržala crkveni stav i stoga je i stavljena na isti režimski stub srama. Činjenica je da je opozicija znatno slabiji faktor od Crkve, napominje Đorđe Vukadinović, tako da je donekle i bilo očekivano da ona u većem delu stane na stranu Crkve.\n„To nije samo solidarisanje sa Crkvom već možda više odbrana prava pojedinih crkvenih velikodostojnika, pre svega sa Kosova, da iznesu svoje mišljenje i neslaganje sa kosovskom politikom vlasti. Nije realno očekivati da će Crkva stati uz opoziciju, i to nije dobro ni za Crkvu ni za opoziciju. Ali, kao neka brana rastućem autoritarizmu i jednoumlju možda nije loše da se ti glasovi zajedno pojačaju, makar po pojedinim pitanjima“, smatra Đorđe Vukadinović.\nNajavljeno je i za sada najočitije preplitanje crkve i opozicije. Bivši višestruki ministar Velimir Ilić je, najavljujući formiranje nove desnice, pomenuo da će među savetnicima tog bloka biti i mitropolit Amfolohije i umirovljeni episkop Atanasije.\nSlobodana Stupara to podseća na doba Miloševića, kada su se u otpor uključivali akteri poput Srpske akademije nauka i umetnosti i Crkve. „Meni to samo pokazuje da je Aleksandar Vučić već svima dodijao. Niko ga više ne voli i jednostavno svi samo žele da mu vide leđa.“\nPROČITAJTE JOŠ: “LJUDSKIM ŽIVOTIMA JE PLAĆEN NEMAR NAPREDNJAČKE VLASTI”!\nTagoviamfilohijeamfilohije radovićbriselcrkvađorđe vukadinovićkosmetkosovopatrijarh irinejpregovorirešenje pitanja kosovaristo radovićspcsrpska pravoslavna crkvastatus kosova


Teniserke iz celog sveta u Prokuplju - Grad Prokuplje\nBespravna seča u porastu\nTeniski klub Topličanin i ove godine organizuje teniske turnire za žene Eurokomerc Open i Proal open sa nagradnim fondom od po 10.000 dolara. Na turnirima će se takmičiti teniserke iz 26 zemalja sveta sa svih kontinenata a koliko su turniri kvalitetni pokazuje činjenica da su učešće na turniru uzele tri pobednice i dve finalistkinje na dosadašnjim turnirima u Prokuplju. Teniski turnir Eurokomerc Open svečano je otvorila Maja Ranđelović većnica za omladinu,prosvetu i sport Opštine Prokuplje.\n– U ime Opštine Prokuplje i u svoje lično ime želim da pozdravim organizatore međunarodnog teniskog turnira za žene Mišu Cvetkovića predsednika TK Topličanin i Žiku Manića direktora turnira. Zahvaljujući njima,Teniskom savezu Srbije i velikoj podršci lokalne samouprave ovaj turnir se po 11 put organizuje u Prokuplju tako da će naši sugrađani naredne dve nedelje uživati u ovom zaista prestižnom sportu. Posebno bih pozdravila takmičarke koje su u Prokuplje pristigle iz 26 zemalja sveta sa željom da na ovim terenima postignu što bolje rezultate,rekla je Maja Ranđelović otvarajući turnir.\nTeniski klub Topličanin u svojoj tridesetogodišnjoj istoriji za sve turnire koje je organizovao dobijao je visoke ocene od merodavnih teniskih asocijacija. Organizacijom profesionalnih teniskih turnira za žene Prokuplje i Srbija zauzeli su važno mesto na teniskoj mapi sveta.


source.ba | Slovenija: Policija pronašla 46 migranta\nNajmanje 46 migranata pronađeno je u sjeveroistočnom dijelu Slovenije, saopćila je lokalna policija.\nKako tvrde, 40 migranata je pronađeno u kombiju, a šest, za koje nije bilo mjesta u vozilu, pronađeno u obližnjoj šumi.\nZvanična slovenačka novinska agencija STA javila je da je vozač kombija priveden, a da je jedan od migranata hospitaliziran.\nIz policije tvrde da su migranti došli iz Pakistana, Aganistana i Indije i da su u Sloveniju ušli iz Hrvatske.\nPapa osjeća 'blažu nelagodu', odgodio današnje zvanične audijencije\nMirko Šarović ne želi sa Dodikom: Nećemo u koaliciju sa strankom koja otvoreno želi da uništi SDS!


Druga sjednica Savjetodavnog vijeća OGP-a: izrada akcionog plana za otvorenu vlast u BiH – SPI\nDruga sjednica Savjetodavnog vijeća OGP-a: izrada akcionog plana za otvorenu vlast u BiH\nU Sarajevu je 30. augusta 2018. održana druga sjednica Savjetodavnog vijeća za implementaciju Inicijative Partnerstvo za otvorenu vlast, na kojoj su članovi razmatrali prijedloge mjera za prvi Okvirni akcioni plan koji BiH treba pripremiti.\nOkvirni akcioni plan činit će planovi Vijeća ministara BiH, Vlade Federacije BiH, Vlade Republike Srpske i Vlade Brčko distrikta BiH.\nUnapređenje transparentnosti institucija Vijeća ministara BiH, otvoreni podaci u oblasti javnih nabavki, izrada Budžeta za građane te razvoj web platforme za online izradu planova integriteta u institucijama BiH samo su neke od predloženih mjera.\nNa sjednici je dogovoreno da se konsultacije sa zainteresovanom javnosti i predloženim mjerama, za svaki upravni nivo, provedu najkasnije do kraja septembra ove godine.\nMultilateralna inicijativa “Partnerstvo za otvorenu vlast” predstavlja globalni napor više uključenih članica s ciljem unapređenja rada vlada u svijetu. Kao članica globalne inicijative Partnerstvo za otvorenu vlast, BiH se obavezala da će poštivati načela transparentnosti, borbe protiv korupcije, osnaživanja građana i korištenja prednosti novih tehnologija kako bi institucije u BiH bile efikasnije i odgovornije prema građanima.\nPodršku radu Savjetodavnog vijeća pruža njemački GIZ po nalogu Vlade SR Njemačke u okviru Programa jačanja javnih institucija.


Poljska odala poštu borcima i žrtvama Varšavskog ustanka – NovostiDana.rs\nVeterani Drugog svetskog rata, stanovnici Varšave i poljski lideri stajali su danas mirno uz zvuke sirena tokom ceremonije u čast boraca i žrtava neuspešnog ustanka protiv nemačke okupacije u Varšavi 1944.\nSaobraćaj u gradu je stao na jedan minut kada su se sirene oglasile u 17.00, u trenutku kada je ustanak počeo pre 74 godine.\nRanije danas, predsednik Andžej Duda je položio venac na spomenik u četvrti Vola, gde su nemačke snage ubile desetine hiljada civila početkom avgusta 1944, iz osvete za pobunu koju je organizovao poljski pokret otpora, takozvana „Domovinska armija“.\n„Odajemo poštu ne samo borcima već i svima onima koje su brutalno ubile nemačke snage a jedini razlog je što su bili Poljaci“, rekao je Duda.\nPremijer Mateuš Moravjecki se sastao sa nekoliko još uvek živih učesnika ustanka na ceremoniji u Muzeju varšavskog ustanka. On je obećao da će vlada preuzeti punu odgovornost za brigu o grobovima svih poznatih ustanika i potragu za grobovima koji još nisu pronadjeni.\nNemačke zastave na diplomatskim predstavništvima u Poljskoj su bile spuštene na pola koplja, u znak sećanja na „žrtve nezamislive nemačke surovosti“, naveo je na Tviteru ambasador Rolf Nikel.\nOko 50.000 Poljaka je učestvovalo u Varšavskom ustanku, za koji se očekivalo da će trajati samo nekoliko dana, ali je trajao dva meseca. Tokom 63 dana borbe protiv nadmoćnih nemačkih trupa poginulo ih je 18.000, a 25.000 je bilo ranjeno. U nemačkom bombardovanju i represalijama život je izgubilo oko 180.000 civila.\nNemci su potom sravnili grad sa zemljom i deportovali oko pola miliona preostalih stanovnika, od kojih su neki poslati u Aušvic.\nU Varšavi je prethodne godine, 1943, došlo do ustanka u varšavskom getu, kada su mladi Jevreji pružili otpor Nemcima koji su žitelje geta slali u logore smrti.


Kovač, Klapša i Potekar demantiraju Vuporu: "Glasovali smo za ili protiv isključenja Maria Habeka!"Kovač, Klapša i Patekar demantiraju Vuporu: "Glasovali smo za ili protiv isključenja Maria Habeka!"\nPočetna Politika Kovač, Klapša i Patekar demantiraju Vuporu: "Glasovali smo za ili protiv isključenja Maria Habeka!"\nBudući da je Mario Habek saborski zastupnik, posljedice njegovog istupa protiv nove predsjednice županijskog SDP-a i vodstva varaždinskog SDP-a u intervjuu kojega smo objavili u nedjelju, poprimaju sve šire dimenzije...\n>>Barbara Antolić Vupora: Pokrenut je stegovni postupak, ali isključenje nije predloženo\n>>DOZNAJEMO: SDP-ovci na telefonskoj sjednici glasovali o izbacivanju Maria Habeka iz stranke!\nU javnosti se tijekom dana, naime, počelo spekulirati što bi njegovo isključenje iz stranke značilo za poziciju SDP-a u Hrvatskom saboru, premda je Barbara Antolić Vupora jutros demantirala da su članovi glasovali o prijedlogu da se Habeka isključi iz stranke. „Nije točna informacija da je predloženo isključenje, već je navedeno da se predsjedništvu SDP-a predlaže pokretanje stegovnog postupka jer o vrsti sankcije odlučuje isključivo Predsjedništvo SDP-a“, napisala je u priopćenju.\nMeđutim, tri od četiri člana Županijskog odbora SDP-a od kojih smo uspjeli dobiti komentar kategorički tvrde da ih se pitalo o tome, da se izjasne jesu li za, protiv ili suzdržani oko toga da se središnjici uputi prijedlog za isključenjem Habeka iz stranke. „Pitanje se sasvim sigurno odnosilo na to jesam li za izbacivanje Maria Habeka iz SDP-a“, rekao nam je Hrvoje Kovač, a njegove riječi potvrdili Mario Klapša i Dalibor Patekar, također članovi Županijskog odbora SDP-a.\nNino Ivanuša nam je rekao sljedeće: „Tajnik SDP-a nazvao me s pitanjem jesam li za to da se središnjici uputi prijedlog za stegovni postupak protiv Maria Habeka s mogućim sankcijama: opomena, suspenzija ili isključenje. Poznavajući statut SDP-a, sankacija se nažalost nameće sama po sebi, što mislim da nije dobro i nije način“, zaključio je Ivanuša. I prethodno spomenuti članovi Županijskog odbora SDP-a smatraju da se o tome nije trebalo glasovati putem telefona i bez rasprave. A obzirom da su u „opticaju“ dva pitanja (za isključenje ili za stegovnu mjeru?), u stranačkim kuloarima se spekulira da su pitanja možda postavljana selektivno...\nKljučne riječi: Barbara Antolić Vupora, hrvoje kovač, mario klapša, sdp, SDP,\nRadnička prava u EU\nAntolić Vupora i SDP: "Mi ćemo sprječavati iskorištavanje radnika"\n08.08.2018. 18:18h Zadnja izmjena: 08.08.2018. 19:00